Call of Duty: WWII: 7 Perkara Yang Anda Perlu Tahu Tentang Game Bertemakan Perang Dunia Kedua Ini

Call of Duty: WWII telah diumumkan Activision pada hujung minggu lalu. Seperti dijanjikan, awal pagi tadi, mereka telah mengadakan acara pendedahan untuk memperkenalkan game terbaru ini kepada global.

Semestinya, pendedahan awal pagi tadi telah membawakan kita pelbagai info tentang game yang akan kembali menampilkan latar belakang Perang Dunia Kedua ini. Jadi, ini adalah 7 perkara yang anda perlu tahu tentang Call of Duty: WWII.
1. Trailer & Tarikh Pelancaran
Apa yang paling ditunggu-tunggu dalam acara pendedahan malam tadi pastinya adalah video trailer. Walaupun tidak memaparkan gameplay sebenar, babak-babak cinematic yang diperlihatkan cukup memukau.

Telah diumumkan secara rasmi, Call of Duty: WWII akan dilancarkan pada 3 November 2017 di PC, PS4 dan Xbox One.
2. Story Campaign – Apa Kisahnya?

Watak utama yang bakal menerajui story campaign untuk Call of Duty: WWII adalah Ronald ‘Red’ Daniels, pemuda berumur 19 tahun yang berasal dari Texas. Activision menggambarkan ia sebagai penceritaan persaudaraan (brotherhood) di medan peperangan yang tulen.
Menurut previu yang dinyatakan IGN, nampaknya game ini sekurang-kurangnya akan menggambarkan peperangan itu dengan skop yang lebih luas berbanding apa yang telah mereka lakukan dalam siri-siri sebelum ini, dengan lebih banyak penyiasatan terhadap orang awam dan para pejuang yang terkorban atau terseksa melaluinya. Ia bakal membawakan unsur-unsur seperti perkauman, penganiayaan agama dan sexism.
“Kamu perlu mengira setiap peluru yang dilepaskan,” pengasas-bersama Sledgehammer, Glen Schofield berkata kepada Polygon. “Kamu bukanlah superhero. Kamu tidak boleh berdiri saja di situ, menerima tujuh peluru, tunduk, tembak semula. Ia menyegarkan bagi kami untuk bermain dengan rekrut yang bukan pejuang Tier One, untuk memperlihatkan bahaya. Mereka adalah naif. Ia adalah cabaran yang seronok mencipta gameplay yang agak berbeza ini.”
3. War Mode Dalam Multiplayer

Tidak banyak yang diketahui tentang multiplayer yang akan ditampilkan dalam game ini kelak. Namun, antara info yang telah didedahkan adalah sebuah game mode dalam multiplayer, iaitu War Mode. Mode ini akan membawa para pemain ke pertempuran-pertempuran terkenal WWII , dengan pelbagai objektif untuk setiap pasukan, bergantung kepada sama ada anda berada di pihak Kuasa Bersekutu atau Kuasa Paksi.
Antara satu perlawanan dengan perlawanan yang lain, pemain akan berada di Headquarters, satu ruang sosial yang kedengaran sama seperti Tower dalam Destiny.
Activision menyatakan bahawa maklumat lanjut tentang multiplayer akan didedahkan pada acara E3 2017 nanti. Mereka juga mengesahkan bahawa Call of Duty: WWII akan boleh dimainkan oleh orang awam di acara itu juga nanti pada bulan Jun.
Video teaser berdurasi 10 saat untuk multiplayer juga telah dimuatnaik oleh IGN. Apa yang dapat kita lihat adalah adakah siri CoD pada kali ini akan membawakan lebih ramai pemain dalam satu-satu perlawanan – lebih ramai daripada bilangan yang selalu ditampilkan? Anda boleh saksikannya di bawah:
4. Game Mode Nazi Zombies Diumumkan!
Sledgehammer telah umumkan di Twitter mereka bahawa mode Call of Duty: WWII Nazi Zombies akan ditampilkan dalam game ini kelak. Ia dijelaskan oleh Activision sebagai mode co-op yang “membawakan jalan cerita unik dengan pendekatan Nazi Zombies.”

FIRST LOOK: #CODWII Nazi Zombies Confirmed! pic.twitter.com/hnyDKxChlo
— Sledgehammer Games (@SHGames) April 26, 2017
5. Josh Duhamel Akan Membintangi Game Ini

Khabar angin yang berlegar sebelum ini nampaknya benar. Pelakon tersohor Hollywood yang terkenal dengan watak utamanya dalam siri Transformers, Josh Duhamel akan menjadi antara watak penting dalam Call of Duty: WWII.
Bercakap kepada VG247, pengasas-bersama Sledgehammer, Michael Condrey berkata, “kita mempunyai seorang pelakon fenomena, Josh Duhamel – beliau memainkan salah satu daripada watak itu, beliau berada dalam Transformers dan beliau seorang pelakon yang hebat. Tetapi sebenarnya, semuanya adalah tentang skuad.”

Condrey juga mendedahkan bahawa selain Duhamel, terdapat beberapa pelakon terkenal yang mereka belum umumkan bakal tampil dalam game ini.
“Terdapat beberapa kejutan. Terdapat beberapa pelakon yang kamu akan kenal dalam beberapa bahagian dalam game ini yang mana kami belum umumkannya, tetapi ia sememangnya tidak melarikan daripada fakta bahawa ia bukan super soldier atau seorang wira atau protagonis yang dikenali,” kata Condrey.

Finally get to share what I've been working on for over a year….CALL OF DUTY. Check it out ➡https://t.co/Hih3ddj6ZS IT'S ON!!! #CODWWII pic.twitter.com/h55BwAea5p
— Josh Duhamel (@joshduhamel) April 26, 2017

Can't wait to hear what you think about the new CALL OF DUTY WWII trailer: https://t.co/fMNLdX5FEw #CODWWII pic.twitter.com/5U5sCral7h
— Josh Duhamel (@joshduhamel) April 26, 2017
6. Beberapa Edisi Dan Season Pass Diumumkan
Activision telah mengumumkan 3 edisi Call of Duty: WWII yang boleh para pemain dapatkan semasa pelancaran nanti, menurut laporan DualShockers. 3 edisi tersebut adalah:

Base Edition dan Digital Base Edition – USD59.99
Digital Deluxe Edition – Season Pass dan banyak lagi, USD99.99
Pro Edition – Season Pass, Steelbook dan banyak lagi, USD99.99

Apabila dilihat daripada senarai edisi yang diumumkan, nampaknya Season Pass juga telah diumumkan. Walau bagaimanapun, apakah manfaat dan kandungan Season Pass itu masih belum didedahkan.
7. Pre-order Untuk Mainkan Sesi Beta

Diumumkan di blogpost PlayStation, para pemain yang melakukan pre-order untuk game ini, akan mendapat akses kepada Private Beta di mana sesi beta tersebut akan boleh dimainkan di PS4 terlebih dahulu.
Apakah map, game mode, dan tarikh bermulanya Private Beta ini masih belum diumumkan.


11 Berita TERBESAR Dalam Acara Gaming Jun 2022

E3 pada tahun ini dah dibatalkan, tapi ia tak menghalang syarikat-syarikat gaming besar untuk mengumumkan sesuatu yang menarik dalam bulan Jun tahun ini.
Jadi, jom kita tengok, apa berita paling besar yang diumumkan sepanjang ‘BULAN HARI RAYA’ untuk para gamer ini.


Xbox One Dan Xbox Series X/S Mendapat Sokongan Discord Voice Chat

Xbox dan Discord mengumumkan sokongan Discord Voice ke dalam Xbox. Membenarkan pemain di Xbox One dan Xbox Series X/S sertai saluran Discord Voice.
Fungsi ini buat masa sekarang berada di Xbox Insider. Pemain secara terus boleh sertai saluran atau panggilan berkumpulan Discord Voice ke konsol Xbox One dan Xbox Series X/S.

Your @Discord and Xbox are about to become a lot closer.Check out the Discord Voice update coming soon to your Xbox: https://t.co/r4ine8CwNH pic.twitter.com/5ZRS6fsHxm— Xbox (@Xbox) July 20, 2022

Integrasi Discord ke dalam konsol-konsol Xbox adalah lebih mendalam. Pemain dibenarkan melihat siapa dalam panggilan, siapa yang sedang bercakap, dan malah boleh ubah suai tahap volume antara Discord Voice dan Xbox game chat.
Dengan kemaskini terbaru, ahli-ahli Xbox Insider boleh mencuba Discord Voice di Xbox pada bahagian Parties & Chats. Memilih pilihan itu akan membawa pemain ke aplikasi untuk menghubungkan akaun Discord dengan akaun Xbox mereka.
Bagi mereka yang sudah menghubungkan akaun Discord ke akaun Xbox. Mereka perlu sekali lagi hubungkan balik untuk menggunakan Discord Voice di konsol.
Tarikh keluaran untuk keluaran penuh fungsi Discord Voice di Xbox masih belum ada. Hanya boleh didapati kepada ahli-ahli terpilih dalam Xbox Insider dan akan dibuka kepada lebih ramai ahli dalam minggu-minggu akan datang.


NVIDIA GeForce RTX 2080 Ti Bermasalah – GTX 1080 Ti Pula Dihentikan Pembuatannya!

Baru nak eksyen pakai RTX 2080 Ti, sekali GPU bangsawan mati la pulak!

Berita tentang RTX 2080 Ti, graphic card terbaru NVIDIA yang dilaporkan menemui ajal sebelum masanya mula timbul di forum rasmi NVIDIA dari minggu lepas. Rungutan yang timbul melaporkan bahawa Founders Edition RTX 2080 Ti mereka menunjukkan tanda-tanda artifacting ataupun terus aje BSOD (Blue Screen of Death) yang ditakuti ramai. Ada juga yang melaporkan paparan skrin hitam, GPU yang tidak berfungsi, termasuk langsung tidak boot up semasa start up!

Salah satu cara merawat GPU artifacting biasanya diperbetulkan dengan re-installing driver GPU terbabit. Tetapi ramai pemilik RTX 2080 Ti mengadu masalah ini masih berlaku terutamanya bagi mereka yang memiliki GPU tersebut yang berjenama ASUS, Gigabyte dan Zotac.

GPU artifacting biasanya berlaku kerana isu berkaitan haba panas. Re-installing driver adalah salah satu cara untuk memperbetulkan sistem kipas GPU dan juga agihan pemprosesan bagi memastikan komponen terlibat tidak terlalu terbeban dan menghasilkan haba panas. Menurut satu kajian dari Tom’s Hardware German, kamera thermal mereka mendapati memory module GDDR6 M6 dan M7 menjadi sangat panas apabila memproses beban penuh 100%.
Sumber: Tom’s Hardware
NVIDIA telah mengumumkan pemilik RTX 2080 Ti yang bermasalah untuk return merchandise authorization (RMA) / pulangkan GPU mereka yang bermasalah untuk mendapat GPU pengganti ataupun wang mereka kembali.
Ini sememangnya mengejutkan. Dah lah berbelanja ribuan ringgit untuk menggunakan RTX 2080 Ti bagi menikmati ciri teknologi ray tracing dan DLSS yang takkan boleh digunakan sepenuhnya untuk beberapa tahun lagi. Timbul pula masalah sebegini.

Mana GTX 1080 Ti?
Ramai pasti akan mencari alternatif paling dipercayai dan stabil sebagai pengganti RTX 2080 Ti – maka carian GTX 1080 Ti pun bermula. Bagaimanapun, menurut Gamers Nexus yang memetik sumber-sumber industrinya, NVIDIA telah menghentikan pembuatan GTX 1080 Ti, mungkin bagi menumpukan perhatian ramai kepada RTX 2080 Ti.
Ahh sudah. RTX 2080 Ti pun bermasalah. GTX 1080 Ti pulak makin rare. Susah bebenor nak jadi #PCMasterRace ni. LOL
Kalau korang berhasrat membeli GTX 1080 Ti, redha ajelah kalau harga dinaikkan kerana unit baru yang semakin habis lagi rare. Kalau nak beli di pasaran second hand pulak, hati-hati, takut terbeli GTX 1080 Ti yang digunakan untuk melombong bitcoin. Pastinya GPU ini dah kena tekan habis-habisan.
Nasihat kitorang, simpan dulu duit tabung korang sehingga NVIDIA perbaiki isu ini. Kalau tak, bukan NVIDIA aje yang hasilkan GPU. Ehem.


Sony Umumkan Konsol PS4 Edisi Terhad Gran Turismo Sport! Akan Dilancarkan Dengan Harga RM1,799 Pada Oktober

Semalam, Sony telah mengusik para peminat dengan mengeluarkan sebuah video acah yang cukup misteri. Kita tertanya-tanya apakah yang bakal diumumkan oleh Sony.

Terbaru, Sony telah mendedahkan konsol PlayStation 4 Edisi Terhad Gran Turismo Sport. Konsol dan controller DualShock 4 yang didatangkan dengan warna seakan perak dan hitam yang menawan ini akan dilancarkan di Malaysia pada Oktober ini dengan harga RM1,799, umum PlayStation Asia.

Melalui apa yang diumumkan oleh PlayStation EU, bundle untuk edisi terhad ini akan menampilkan konsol PS4 slim bersaiz 1TB dan controller DualShock 4 yang kedua-duanya mempunyai logo Gran Turismo di atasnya. Selain itu, ia juga didatangkan dengan game penuh edisi hari pertama yang memberikan pemain $250,000 kredit dalam game, sticker packs, helmet racing chrome, dan 60 avatar dalam PS4.


Cyberpunk 2077 Akan Menyokong Backward Compatibility Dan Naiktaraf Secara Percuma Antara PS4 Dan PS5

Jangan gusar kalau nak beli Cyberpunk 2077 di PS4 kerana CD Projekt Red bakal menyediakan bermacam program untuk berpindah denga mudah ke PS5 kelak apabila game itu dilancarkan pula ke konsol generasi akan datang itu.
CDPR telah mengumumkan bahawa Cyberpunk 2077 akan menyokong kedua-dua fungsi backward compatibility dan program naiktaraf versi secara percuma.
Dalam kenyataan yang dikeluarkan, mereka telah mengesahkan yang Cyberpunk 2077 versi PS4 dan Xbox One masing-masing akan boleh dimainkan di PS5 dan Xbox Series X pada hari pertama kedua-dua konsol generasi akan datang itu dilancarkan kelak. Sokongan ini termasuklah kedua-dua versi digital dan disk fizikal.
Malah, apabila Cyberpunk 2077 dilancarkan ke PS5 dan Xbox Series X (versi sebenar konsol generasi seterusnya), para pemain yang telah membeli di konsol generasi masakini akan mendapat penaiktarafan secara percuma. Kata CDPR, versi generasi akan datang ini akan menggunakan sepenuhnya kelebihan yang ada di konsol itu.

We are happy to confirm that Cyberpunk 2077 will be backwards compatible with both next-gen consoles! Your PS4 copy of the game will work on PS5 on launch day. Anyone who buys the game on Xbox One will be able to play their copy on Xbox Series X when the console launches too!— Cyberpunk 2077 (@CyberpunkGame) June 19, 2020

Pastinya konsep yang bakal digunakan CDPR ini adalah sama dengan apa yang digunakan EA Sports untuk FIFA 21.

Dalam memahami game-game yang dimainkan antara PS4 dan PS5, ada dua konsep atau program yang perlu korang tahu — iaitu backward compatibility dan naiktaraf versi.
Backward compatibility ialah satu fungsi di mana game-game PS4 boleh dimainkan di dalam sistem PS5. Sesuatu game sekiranya menyokong fungsi ini, apa yang korang mainkan di PS4 dan apa yang korang mainkan di PS5 adalah satu game yang sama — yang membezakannya hanyalah ia dimainkan di sistem konsol yang berlainan, tapi segala aspek dalam game itu adalah serupa. Senang kata, PS5 ada keupayaan untuk bermain game PS4, sekiranya game itu menyokong fungsi backward compatibility.
Manakala untuk program naiktaraf versi secara percuma pula ialah sebuah program yang pembangun hadiahkan kepada para pemain. Sekiranya korang membeli game itu di PS4, maka korang akan dinaiktaraf ke versi PS5 secara percuma (apabila game itu dilancarkan kelak ke PS5). Versi berbeza ini tidak seperti backward compatibility yang penulis terangkan di atas. Versi PS4 dan versi PS5 adalah berbeza kerana versi PS5 akan membawakan pelbagai penambahbaikan seperti grafik lebih mantap, tempoh loading yang sangat singkat dan pelbagai aspek teknikal yang lebih baik — yang mana penambahbaikan ini hanya boleh dilakukan di konsol baharu itu.
Cyberpunk 2077 akan dilancarkan untuk PC, PS4, Xbox One dan Stadia pada 19 November 2020, serta PS5 dan Xbox Series X pada satu tarikh yang belum diumumkan.


Jumlah Pengeluaran Nintendo Switch Dilaporkan Akan Meningkat 2 Kali Ganda Tahun Ini Atas Permintaan Tinggi

Beberapa hari lalu, kita telah mengetahui bahawa Switch telah terjual sebanyak 1.5 juta unit di seluruh dunia.

Terkini, menurut laporan The Wall Street Journal, yang dipetik daripada GamesIndustry.biz, pengeluaran unit Switch dikatakan akan bertambah sebanyak dua kali ganda pada tahun ini atas permintaan yang tinggi daripada para pemain.
Laporan tersebut menyatakan bahawa Nintendo kini sedang bersedia untuk menggandakan pengeluaran unit konsol/handheld ini dalam tahun fiskal yang akan berakhir pada Mac 2018. Sebelum ini, Nintendo merancang untuk mengeluarkan 8 juta unit sepanjang tahun ini, tetapi pengeluaran dikatakan telah ditingkatkan kepada sekurang-kurangnya 16 juta unit.
Buat masa ini, Nintendo masih belum mengesahkan perkara ini di luar daripada laporan The Wall Street Journal ini.


Wan Hazmer Berjanji Untuk Berbakti Kepada Industri Gaming Malaysia, Ucap Terima Kasih Kepada Square Enix

Masa untuk curahkan bakti kepada industri tempatan pula.

Bulan lalu, kita semua telah mengetahui bahawa Wan Hazmer Wan Abd Halim yang menempah nama di studio terkemuka Jepun, Square Enix, bakal kembali ke tanah air dan menubuh syarikat pembangun game-nya sendiri.
Terbaru, beliau telah menaikkan satu post  di laman Facebook peribadinya, mengumumkan pula keputusannya itu di Facebook, mengucapkan selamat tinggal kepada Square Enix serta berkongsi serba sedikit tentang pengalamannya sepanjang berada di negara matahari terbit itu.
“Pada 30 November 2017, saya dengan rasminya telah meninggalkan Square Enix,” kata anak jati Kuala Lumpur itu yang telah terlibat secara dekat membangunkan game-game seperti Final Fantasy Type-0, Lightning Returns, Final Fantasy XV dan Monster of the Deep: Final Fantasy XV. “Saya telah memberitahu kepada pengarah saya Tabby (Hajime Tabata) bertahun dulu bahawa saya akan habiskan Final Fantasy XV dan ambil pengalaman itu untuk kembali berbakti kepada industri game Malaysia, dan saya akan tepati janji itu.”
“Setiap satu judul di atas datang dengan pengalaman yang mengagumkan dan persahatan yang hebat, terutamanya Final Fantasy XV. Terima kasih untuk 7 tahun yang menakjubkan ini, Square Enix dan Business Division 2. Ia sesuatu kebanggaan dan nikmat untuk berkerja dengan kamu.”
Wan Hazmer turut memberikan ucapan penghargaan kepada para peminat siri Final Fantasy. Kata beliau, “kamu telah memotivasikan pasukan saya dan saya dalam apa yang kami lakukan, dan saya berterima kasih kepada kalian untuk itu. Terdapat banyak lagi kandungan akan datang, jadi saya harap kamu terus untuk menyokong BD2 dan FFXV dalam tahun-tahun mendatang.”
Beliau turut mengingatkan dirinya tentang pesan yang diberikan oleh Hajime Tabata bahawa ini bukanlah satu perpisahan. Dengan cabaran yang bakal menunggu dalam industri game ini, Wan Hazmer yakin yang beliau akan terus berhubung dengan Tabata.
“Masa untuk bergerak ke langkah seterusnya. Saya akan umumkan usaha saya dalam masa terdekat. Tunggu!”, kata Wan Hazmer diakhir post tersebut.

Korang boleh baca apa yang kita tahu setakat ini tentang game dan studio pembangun game yang sedang beliau usahakan di sini.


Lagi Bukti Menunjukkan Assassin’s Creed Seterusnya Akan Bertemakan Vikings, Akan Keluar Untuk PS4 Dan PS5

Sebelum ini, sudah pun timbul khabar angin tentang Assassin’s Creed seterusnya mungkin akan menggunakan latar belakang Vikings.
Satu poster yang memaparkan seorang Assassin berpakaian seperti Vikings telah muncul dalam The Division 2. Pada ketika itu, ada juga info tentang game tersebut menggunakan nama kod “Kingdom”.
Terbaru, satu lagi laporan telah timbul di Reddit, berkongsikan beberapa isi dan gameplay yang akan dibawakan ke dalam game itu. Berikut ialah ringkasan daripada laporan terbaru ini:

Dahulunya menggunakan nama kod “Kingdom” tapi sekarang telah digelar “Ragnarok” — yang semestinya bertemakan Vikings.
Dilancarkan sekitar musim luruh 2020 (September-Disember).
Dikeluarkan untuk konsol generasi masakini dan akan datang (PS4/Xbox One dan PS5/Xbox Scarlett).
Gameplay akan mempunyai banyak persamaan dengan Odyssey, mechanics akan ditambahbaik dan memperluas elemen RPG.
Akan didedahkan dalam sebuah acara PlayStation pada Februari nanti.
Latar belakang sekitar tahun 800 Masihi, menampilkan peta Scandinavia serta England.
Boleh memilih watak lelaki atau wanita untuk dimainkan, tapi tiada impak kepada jalan cerita — sama seperti dalam Assassin’s Creed Odyssey.
Apa jua jantina yang dipilih, protagonis tetap bernama Jora.
Sistem Brotherhood bakal kembali, keupayaan merekrut NPC.
Gameplay di atas kapal di lautan tetap ada, namun tidak terlalu banyak pertempuran seperti dalam Black Flag atau Odyssey.
Alam dalam mitos Vikings akan menjadi elemen penting dalam game, yang mana pemain akan melawati Asgard atau Jottuneim. Odin dan Loki juga akan memainkan peranan penting dalam penceritaan.

Seperti biasa, khabar angin harus tetap dilayan seperti khabar angin. Masih tiada kata kukuh daripada sumber yang boleh dipercayai. Maka, baca boleh, percaya jangan lagi.
Walau bagaimanapun, sekiranya laporan ini sahih, pastinya menarik menggunakan tema Vikings, ya tak? Apa pandangan korang?


Ninja Tinggalkan Twitch, Akan Mula Stream Secara Eksklusif Di Mixer, Tandatangan Bersama Microsoft

Siapa yang tidak kenal dengan Ninja, atau nama sebenarnya Tyler Blevins? Beliau merupakan streamer yang mempunyai pengikut paling ramai di Twitch, dikenali di seluruh dunia melalui streaming-streaming Fortnite.
Terkini, Ninja telah mengumumkan bahawa beliau akan mula streaming secara eksklusif di Mixer, sekaligus meninggalkan platform beliau mencipta nama, Twitch.
Kata Ninja, tiada apa yang bakal berubah kerana “ianya diri saya yang sama, cuma platform berbeza”. Ninja menegaskan keputusan tersebut dilakukan untuk beliau “kembali ke akarnya”. Mungkin ramai yang tidak tahu, sebelum Fortnite menggegarkan dunia, Ninja pada asalnya mula lakukan streaming dengan game-game Halo.
Mixer merupakan milik Microsoft, begitu juga dengan Halo, jadi, katanya untuk “kembali ke akarnya”. Masuk akal. Lebih-lebih lagi apabila Halo Infinite akan dilancarkan pada akhir tahun 2020, pastinya ada perancangan antara kedua-dua pihak ini untuk mempromosikan game itu.

The next chapter,https://t.co/lvn9KBjEYq pic.twitter.com/tljVgyM3bG
— Ninja (@Ninja) August 1, 2019
Pada tahun 2016, Microsoft telah membeli Beam, dan kemudiannya menukarnya kepada Mixer.
Jadi, kepada peminat setia Ninja, jangan lupa menonton Ninja di platform barunya, Mixer.com/Ninja.


Penggambaran Episod Pertama Siri TV The Last of Us Telah Tamat, Umum Pengarah

Penggambaran episod pertama siri televisyen The Last of Us terbitan HBO telah berjaya disiapkan.
Berita ini diumumkan sendiri oleh pengarah episod pertama, Kantemir Balagov di Instagramnya. Produksi siri ini telah bermula Julai lalu dan dijadualkan akan tamat sepenuhnya sebelum Jun 2022.
“Kerja saya di sini dah habis,” kata Balagov. “Saya amat bersyukur untuk peluang ini. Ia satu pengalaman hebat dengan suka dan duka. Salam sayang kepada kru dan terutamanya orang-orang ini,” sambil memetik nama-nama penerbit, penulis, pelakon dan kru-kru lain.
Post itu diakhiri dengan “Masa untuk kembali ke Rusia.”

         View this post on Instagram            A post shared by Kantemir Balagov (@kantemir_balag)

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah ketahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; dan Anna Torv sebagai Tess.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Gambar pertama dari set penggambaran sudah dikongsikan, memaparkan Joel, Sarah dan Tommy dalam satu babak di dalam sebuah kereta.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Ia merupakan siri TV hasil kerjasama HBO dengan Sony Pictures.


Riot Games, Netflix Umum Siri Dokumentari Pembikinan Arcane, Tonton Percuma Di Youtube

Sementara kita menantikan musim kedua siri Arcane di Netflix, Riot Games bakal menyediakan para peminat dengan sebuah siri dokumentari pembikinan animasi yang mendapat pujian ramai itu.
Dokumentari ini, yang berjudul Arcane: Bridging the Rift, akan menampilkan lima episod, boleh ditonton secara percuma di channel Youtube Riot Games pada setiap Khamis bermula 4 Ogos 2022.
Secara kasarnya, Riot Games akan berkongsikan kisah di balik tabir bagaimana mereka bekerjasama dengan studio animasi Fortiche sehingga Arcane menjadi sebuah fenomena global.

Every legend has a beginning, and it's not always where one would expect. Welcome to #BridgingTheRift, the story of how #Arcane came to be. Told in five parts every Thursday on @YouTube, beginning August 4. pic.twitter.com/S73rfwFcJs— Arcane (@arcaneshow) June 8, 2022

Dalam review untuk Arcane, kami mengatakan Arcane adalah adaptasi terbaik daripada francais game, dan penerbit lain harus belajar daripada Riot Games.


Rockstar Akhirnya Umum Secara Rasmi Grand Theft Auto: The Trilogy – The Definitive Edition Untuk Semua Platform Moden

Nampaknya segala laporan tertiris yang muncul sebelum ini adalah benar belaka.
Rockstar Games akhirnya telah mengumumkan secara rasmi trilogi remastered untuk tiga game GTA yang cukup ikonik.
Grand Theft Auto: The Trilogy – The Definitive Edition akan dilancarkan untuk PS5, PS4, Xbox Series, Xbox One, Nintendo Switch dan PC pada hujung tahun ini. Kemudian, sekitar pertengahan pertama 2022 akan dilancarkan untuk iOS dan Android pula.
Game kompilasi ini akan menampilkan Grand Theft Auto III, Grand Theft Auto: Vice City dan Grand Theft Auto: San Andreas.
Dalam pengumumannya, Rockstar menyatakan trilogi remastered ini akan membawakan penambahbaikan grafik dan penambahan gameplay moden, dalam masa sama mengekalkan gambaran dan rasa klasik seperti game-game asal.
Sebagai persediaan untuk pelancaran trilogi terbaharu ini, ketiga-tiga game asal ini yang dijual secara berasingan akan dipadam dari store digital di PC dan konsol. Namun, kepada mereka yang pernah membelinya sebelum ini, ia tetap ada dalam akaun masing-masing dan boleh dimuat-turun seperti biasa.
Rockstar turut menyatakan yang butiran lanjut tentang Grand Theft Auto: The Trilogy – The Definitive Edition akan dikongsikan mereka pada minggu-minggu mendatang.


Assassin’s Creed Seterusnya Mungkin Bertemakan Vikings, Berdasarkan Poster Dalam The Division 2

Satu poster dalam game The Divison 2 telah membuatkan ramai berspekulasi tentang latar belakang yang bakal digunakan untuk Assassin’s Creed seterusnya.

Para pemain The Divison 2 telah menemui satu poster terbaru dalam game, yang menunjukkan seorang yang kelihat berpakaian Vikings. Perkataan “Valhalla” turut menjadi teks utama dalam poster tersebut. Ia mungkin hanya sekadar satu poster biasa yang bertemakan mitologi Norse, jadi, apa yang membuatkan ia dikatikan dengan Assassin’s Creed?
JomBaca: Tom Clancy’s The Division 2: Boleh Beli or Boleh Blah!?
Lelaki dalam poster tersebut sedang memegang Apple of Eden, satu bingkisan yang memainkan peranan yang cukup penting dalam penceritaan keseluruhan francais Assassin’s Creed.

Malah, khabar ini dikuatkan lagi oleh laporan Kotaku, yang mengatakan mereka pernah mendengar pada beberapa bulan sebelum ini daripada dua sumber yang mereka percayai. Mereka mengatakan yang pada ketika itu, Assassin’s Creed seterusnya menggunakan nama kod “Kingdom”, dan ia menggunakan latar belakang Vikings.
Langkah Ubisoft yang mengacah pengumuman satu-satu game melalui game mereka yang lain adalah sesuatu perkara yang biasa. Sebelum ini mereka pernah mengacah game Pioneer dalam game Watch Dogs 2.
Walau bagaimanapun, laporan ini agak bercanggah dengan khabar angin sebelum ini, yang mengatakan Assassin’s Creed seterusnya akan menggunakan latar belakang Rom.
Apa pun latar belakang yang bakal digunakan, ia tidak akan dilancarkan pada tahun ini, kerana Ubisoft telah mengumumkan Assassin’s Creed seterusnya akan kembali pada tahun 2020.


DotA 2: Fnatic Sambar Slot Kedua TI6, Execration Ke Pusingan WildCard!

Teka-teki siapa yang bakal menyambar slot kedua bagi pusingan kelayakan peringkat Asia Tenggara sudah pun terjawab.

Fnatic jelas tidak mensia-siakan peluang kedua apabila menewaskan pasukan dari Filipina iaitu Execration pada perlawanan akhir kelayakan Asia Tenggara dengan kemenangan 3-1.
Perlawanan akhir yang berlangsung secara BO5 (best of 5) ini menyaksikan dominasi dari pasukan Fnatic yang mendahului 2-0, Execration kemudian merapatkan jurang 2-1, namun Fnatic tidak mahu memanjangkan perlawanan dengan mencari kemenangan ketiga sekaligus menempah tiket ke The International 2016.
JomBaca: DotA 2: TnC Gaming Kejutkan Fnatic, Team Secret Dan EG Tepati Ramalan!
Walaupun tewas, Execration masih mampu ke The International 2016 dan masih berpeluang apabila layak untuk beraksi pada kelayakan Wild Card.
Jom layan sedikit sedutan perlawanan akhir kelayakan peringkat Asia Tenggara:
Fnatic VS Execration (Game 1)
https://www.youtube.com/watch?v=-PMoRguinB4
Fnatic VS Execration (Game 2)
https://www.youtube.com/watch?v=LOnaAIaJSpc
Fnatic VS Execration (Game 3)
https://www.youtube.com/watch?v=hxPkgor9nf4
Fnatic VS Execration (Game 4)
https://www.youtube.com/watch?v=jDOEopwNhec
Sementara itu, lain ceritanya pula bagi peringkat kelayakan China apabila juara ESL Manila 2016 iaitu Wings Gaming mengejutkan nama-nama besar di China apabila menjadi pasukan pertama yang layak bagi kelayakan China.
Manakala slot kedua pula masih menanti di antara 3 pasukan ini iaitu EHOME, VG Reborn dan juga Vici Gaming yang akan bertarung bagi merebut tiket ke The International 2016 nanti.
JomBaca: DotA 2: Battle Pass Untuk The International 2016 Sudah Mula Dijual!
ADIOS!


Pemain Rise Of The Tomb Raider: 20 Year Celebration Akan Menerima 100,000 In-Game Credit!

Ia telah diumumkan oleh Square Enix baru-baru ini.

Square Enix telah mengumumkan bahawa setiap pemain yang login masuk Rise of the Tomb Raider: 20 Year Celebration pada minggu pertama pelancaran akan menerima bonus sebanyak 100,000 in-game credit. Credit ini boleh digunakan oleh pemain untuk unlock pelbagai mode serta modifier seperti big head mode.

Rise of the Tomb Raider versi 20 Year Celebration ini juga akan didatangkan dengan pelbagai kandungan ekstra seperti Lara’s Nightmare dan Co-op Endurance.
Rise of the Tomb Raider: 20 Year Celebration akan dilancarkan pada 11 Oktober 2016 di PS4.


Assassin’s Creed Origins Menampilkan Lebih Banyak Elemen Penyiasatan Ala-Ala Detektif Oleh Bayek Dan Isterinya, Aya

Nampaknya Ubisoft menggunakan masa berehat selama setahun untuk meningkatkan siri Assassin’s Creed menjadi lebih baik.

Kali ini, Assassin’s Creed Origins membawa pemain ke Mesir purba dalam perspektif Bayek, seorang polis bertukar menjadi seorang Assassin dengan misi tersendiri.
Dari kiri: Bayek bersama isterinya, Aya.
Seperti yang pernah diperkatakan sebelum ini, terdapat dua protagonis dalam game ini iaitu Bayek dan juga seorang watak perempuan bernama Aya, isteri Bayek.
Kedua-dua watak ini mempunyai kebolehan mereka yang tersendiri dan pelengkap ideal antara satu sama lain.
Semasa gameplay Assassin’s Creed Origins untuk Gamescom, mereka berdua ditugaskan untuk menyiasat satu kes keracunan lembu suci yang rupa-rupanya bertukar menjadi misi penyelamat seorang lelaki, bukannya lembu.
Elemen penyiasatan diserapkan ke dalam game ini, membolehkan pemain untuk imbas sesuatu tempat untuk beberapa petunjuk sama ada benda atau orang yang anda boleh berinteraksi bagi menyelesaikan misi.

Selain itu, pemain boleh menyusup masuk ke piramid dan juga makam berada di dalam piramid itu. Untuk menikmati khazanah zaman Mesir purba, ada beberapa teka-teki harus diselesaikan sebelum dapat kumpul barang.
Assassin’s Creed Origins akan dilancarkan pada 27 Oktober 2017 di PC, PS4 dan Xbox One.
JomBaca: Gamescom 2017: Trailer Cinematic Assassin’s Creed Origins Terbaru Ini Akan Buat Korang Ternganga Dan Terpukau


Game Percuma Paling Hangat Sekarang, Genshin Impact Menjana RM413 Juta Dalam Masa Hanya 2 Minggu

Sebuah game open-world single-player percuma yang bagus, dibangunkan oleh studio China — memang sesuatu yang sukar dipercayai. Hakikatnya, itulah Genshin Impact.
Menurut penganalisis terkemuka, Daniel Ahmad, Genshin Impact telah menjana lebih daripada USD100 juta (sekitar RM413 juta) dalam masa hanya dua minggu sejak pelancarannya pada hujung September lalu.
Game yang dibangunkan studio miHoYo ini dilaporkan adalah game dengan pelancaran paling berjaya untuk sebuah IP asli daripada sebuah pembangun China dalam sejarah. Ia juga dikatakan telah dimuat-turun sebanyak 23 juta di iOS dan Android pada minggu pertama sahaja, belum dikira lagi yang dimainkan di PC dan PS4.

Genshin Impact has now grossed over $100m in less than two weeks. China, Japan, Korea and the US are top markets for the F2P game. Without a doubt the most successful launch for an original IP from a Chinese dev. https://t.co/WjOOpLa66V— Daniel Ahmad (@ZhugeEX) October 10, 2020

Menurut PC Gamer pula, kos untuk membangunkan game ini ialah USD100 juta, maka, matematik mudahnya, miHoYo telah berjaya memulangkan modal mereka dalam hanya dua minggu sahaja.
Genshin Impact boleh dimainkan secara percuma di PC, PS4, iOS dan Android.


Rasmi: Acara Pertama PS5 Akan Diadakan Minggu Depan, Berlangsung Selama Lebih 1 Jam

Sony secara rasminya telah mengumumkan acara pendedahan buat julung kalinya untuk PlayStation 5 bakal diadakan pada minggu hadapan.
Secara tepatnya, acara ini akan berlangsung pada 5 Jun (Jumaat), 4 pagi (waktu Malaysia. Kita semua boleh tonton livestream ini melalui channel rasmi PlayStation di Twitch dan Youtube.
Seperti dijangka dalam laporan sebelum ini, acara pertama ini akan memfokuskan dan memperlihatkan game-game yang akan dilancarkan untuk PS5. Sony mengesahkan yang acara ini nanti bakal berlangsung selama lebih daripada 1 jam.
Livestream berdurasi satu jam yang akan menunjukkan masa hadapan gaming melalui game-game terbaharu PS5!
Apa yang paling menarik perhatian daripada pengumuman ini ialah mereka telah memuatnaik satu video pendek yang memaparkan controller DualSense yang berwarna serba hitam — berlainan dengan pendedahan sebelum ini yang memperlihatkan DualSense dalam dwi-warna, iaitu hitam dan putih.
Selain itu, video ini turut mendengarkan satu bunyi lain daripada lain, yang mana para peminat merasakan itu merupakan bunyi setiap kali PS5 dihidupkan. Korang boleh saksikan video ini di bawah:

Join us Thursday, June 4 at 1:00pm Pacific time for a look at the future of gaming on PlayStation 5: https://t.co/Yr8fafcOVd #PS5 pic.twitter.com/F0yBbDmOtC
— PlayStation (@PlayStation) May 29, 2020
Sony menegaskan bahawa pelbagai studio pembangun, sama ada yang besar atau yang kecil, yang baru atau yang lama, sedang bekerja keras membangunkan game masing-masing untuk memaparkan apakah yang mampu dilakukan oleh konsol generasi akan datang itu.
Mereka turut mengesahkan bahawa acara ini merupakan salah satu daripada siri kemaskini mereka untuk PS5. Bermakna, ini bukanlah acara penuh yang akan mendedahkan segala-galanya tentang PS5. Butiran seperti rekabentuk konsol, harga dan tarikh tepat pelancaran dijangka tidak akan didedahkan dalam acara ini.
Walaupun di sebalik situasi wabak pandemik yang melanda dunia, Sony masih lagi menyatakan yang PS5 tetap akan dilancarkan pada hujung tahun ini.


Death Stranding: Hideo Kojima Berkongsi Maklumat Terbaru Di Twitter

Sedikit demi sedikit, Hideo Kojima dedahkan apa yang akan ditampilkan dalam game terbaru beliau, Death Stranding.

Dalam Sidang Media Sony di E3 pada pagi Selasa lalu, pastinya reveal trailer Death Stranding merupakan antara trailer yang sangat “aneh”. Karakter Norman Reedus yang tidak memakai sehelai benang, kandungan bayi yang telah mati dan ikan yang mati di tepi pantai, pastinya membuatkan gamers tertanya-tanya, apakah sebenarnya game ini?
Terkini, Kojima telah berkongsi serba sedikit mengenai game terbaru ini di laman Twitter Kojima Productions. Mengeluarkannya dalam 9 sambungan tweet, semestinya perkongsian beliau masih lagi menimbulkan lebih banyak persoalan daripada memberikan lebih jawapan.
Jom kita hayati tweet-tweet beliau ini:

Starting off… pic.twitter.com/OhArIqYuBz
— KOJIMA PRODUCTIONS (Eng) (@KojiPro2015_EN) June 16, 2016

Hideo on some of the support we've been getting this far. pic.twitter.com/jyI0fr9syE
— KOJIMA PRODUCTIONS (Eng) (@KojiPro2015_EN) June 16, 2016

Part 3 of 9. Two and a half months. pic.twitter.com/VqBPHIPPuV
— KOJIMA PRODUCTIONS (Eng) (@KojiPro2015_EN) June 16, 2016

Part 4 of 9. Some of the new concepts for the game. pic.twitter.com/YH9VoMZ2FZ
— KOJIMA PRODUCTIONS (Eng) (@KojiPro2015_EN) June 16, 2016
https://twitter.com/KojiPro2015_EN/status/743469755344904192
https://twitter.com/KojiPro2015_EN/status/743470213933342720
https://twitter.com/KojiPro2015_EN/status/743470314777042948

Part 8 of 9, how Kobo Abe's sticks and ropes are keywords. pic.twitter.com/BcLcWUnjRL
— KOJIMA PRODUCTIONS (Eng) (@KojiPro2015_EN) June 16, 2016

Part 9 of 9. When asked about what genre is the game. pic.twitter.com/QtZoGBsPta
— KOJIMA PRODUCTIONS (Eng) (@KojiPro2015_EN) June 16, 2016
Antara maklumat yang kita peroleh daripada tweet-tweet ini – Death Stranding adalah hasil talian (strands) perhubungan yang terbina dalam industri gaming sejak 30 tahun dulu. Simbolik talian ini digambarkan melalui gari, umbilical cord antara Norman Reedus dan Norman Fetus (lol), juga termasuk fenomena stranding haiwan laut.
Dogtag/USB sticks yang dipakai juga membawa maksud tersendiri, dan akan didedahkan lagi. Kojima menambah, terlalu banyak misteri masih belum dirungkai daripada teaser trailer ini, dan beliau mengajak para gamers untuk sama-sama mencari makna di sebalik maklumat-maklumat ini.
Beliau turut mendedahkan tentang idea “stick” dan “rope” yang beliau peroleh semasa di zaman sekolah menengah. Adakah ini bermakna beliau mencadangkan mekanik gameplay yang mudah dengan hanya 2 archetype tool – “Stick” bermakna senjata dan “Rope” bermakna “Storage”?
Di samping itu, kelihatan Kojima tidak mahu meletakkan game ini sama ada dalam genre action mahupun RPG. Sebaliknya, beliau berkata, melalui teknologi yang semakin berkembang, game ini akan mencorak satu genre yang baru.
Selain itu, Twitter tersebut juga berkongsi gambar di balik tabir pembikinan reveal trailer itu.

Death Stranding akan dilancarkan di PlayStation 4 pada satu tarikh yang masih belum diumumkan.
JomBaca: E3 2016: Sony Membuka Tirai di Pentas Orkestra!


Yakuza 3, 4 dan 5 Versi PlayStation 4 Diumumkan!

Boleh mula buat koleksi Yakuza ver. PS4 dah nih!

Sega telah mengumumkan jadual pelancaran Yakuza 3, 4 dan 5 bagi PlayStation 4 di dalam majalah Dengeki PlayStation.

Berikut adalah jadual palancaran di Jepun:

Yakuza 3 – Ogos 9 pada harga 3,990 yen (termasuk kod download soundtrack)
Yakuza 4 – Sepmber 2018
Yakuza 5 – Mac 2019

Kandungan versi remaster ini adalah sama seperti game asal cumanya ianya akan boleh dimainkan pada resolusi 1080p dan 60fps. Buat masa ini, pembikinan Yakuza 3 khabarnya sudah pun 90% siap!


Trailer Dragon’s Dogma: Dark Arisen Remastered Paparkan Peningkatan Kualiti Grafik Bagi PS4 & Xbox One

Antara action RPG yang terbaik diterbitkan pada tahun 2012.

Capcom setakat ini tidak berkongsi banyak info mengenai Dragon’s Dogma Dark Arisen Remastered selain ia akan mengetengahkan kualiti grafik setinggi 4K. Tetapi jika melihatkan keluaran versi PC, game ini mampu memberikan gameplay yang lebih lancar dengan frame rate setinggi 144Hz.
Saksikan trailer Dragon’s Dogma: Dark Arisen Remastered dibawah.

Dragon’s Dogma Dark Arisen Remastered akan diterbitkan untuk PlayStation 4 dan Xbox One. Tiada tarikh ditentukan lagi bagi pasaran antarabangsa.


Monster Hunter: World – Gameplay, Screenshot Dan Info Dari Tokyo Games Show 2017!

Macam-macam info ada! Tak sabar tunggu Monster Hunter: World la camni!

Dalam Monster Hunter: World, pemain akan berpeluang untuk mengubahsuai wajah dan jantina watak Hunter mengikut kegemaran masing-masing. Tidak seperti keluaran-keluaran sebelumnya, Capcom mempastikan pilihan yang pelbagai disediakan bagi pemain untuk mencipta watak yang unik disamping preset-preset yang sudah sedia ada.

Disamping itu, pemain juga berpeluang untuk mengubahsuai Palico mereka sendiri, watak kucing yang bakal meneman pemain semasa berburu nanti!

Selain daripada menemani pemain, Palico juga mampu berinteraksi dan berunding dengan makhluk-makhluk liar dalam dunia Monster Hunter nanti. Jika berjaya, makhluk-makhluk ini juga akan menemani pemain semasa proses berburu. Namun begitu, ianya hanya pada masa yang terhad.
Apalah dunia Monster Hunter tanpa monster, betul? Capcom telah berkongsi antara dua raksasa yang bakal menjadi buruan ramai apabila Monster Hunter: World diterbitkan kelak.
Monster Hunter: World – Zorah Magdaros
Zorah Magdaros dikategorikan sebagai Elder Dragon yang sentiasa bergerak dari satu lokasi ke lokasi yang lain dan dikatakan membawa gunung berapi dibelakang badannya!
Monster Hunter: World – Nergigante

Nergigante juga dikenali sebagai Extinction Dragon merupakan raksasa yang boleh mengakibatkan kemusnahan melampau tanpa mengendah kecederaan yang berlaku pada tubuhnya.
Astera akan bertindak sebagai markas kepada pemain apabila mula melakukan eksplorasi dalam dunia Monster Hunter: World kelak.
Quest Board – Tempat mendapatkan senarai buruan bagi pemain kelak!
Disini, pemain akan boleh melakukan pelbagai aktiviti seperti mendapat senarai buruan, mencipta senjata/armor dan juga memasak!

Dikenali sebagai Smithy, pemain akan berpeluang untuk mencipta atau menaik-taraf senjata dan armor disini.

Jangan ingat watak pemain sahaja boleh dinaik-taraf! Palico, kucing comel korang pun akan mempunyai peluang untuk menaik-taraf nanti dalam Monster Hunter: World.

Seperti yang dikatakan tadi, pemain bakal berpeluang memasak nanti dan ianya di Canteen! Dengan makanan-makanan ini, pemain boleh mengembalikan stamina dan juga memberikan efek-efek tambahan yang bakal membantu dalam sesi berburu kelak.

Semasa mengembara dalam dunia Monster Hunter: World, pemain akan kerapkali menggunakan Ecology Map. Ia akan membekalkan pelbagai informasi yang berguna dan navigasi kepada pemain.
Tak puas lagi dengan info yang kami berikan? Saksikan sidang media Monster Hunter: World yang telah berlangsung di Tokyo Game Show 2017 dibawah!

Monster Hunter: World dijadualkan terbit pada 26 Januari tahun hadapan bagi PlayStation 4 dan Xbox One. Tarikh bagi PC bakal diumumkan kelak.
Sumber: GamesTalk.


Bangsawan Shopping Centre Digegar Liga Esports – CS:GO, DotA 2 & FIFA 18 Dipertandingkan!

Terpinga-pinga warga Bangsar melihat kegilaan geng-geng esports CS:GO, DotA 2 dan FIFA 18 yang turun memeriahkan Bangsar Shopping Centre!

Hujung minggu sudah, Bangsar Shopping Centre telah menjadi tuan rumah bagi acara BANGSAR SHOPPING CENTRE ESPORTS LEAGUE (BSCEL).

Liga esports yang mempertandingkan CS:GO, DotA 2 dan FIFA 18 ini menawarkan wang hadiah terkumpul bernilai RM30,000 dan disertai pasukan-pasukan esports daripada Malaysia, Singapura, dan Indonesia!

Turut hadir memeriahkan acara ini adalah En Mohd Azhari Bin Mohammad, Timbalan Ketua Pengarah, Bahagian Pembangunan Sukan, Kementerian Belia dan Sukan. Perwakilan daripada Majlis Sukan Negara dan Esports Malaysia turut hadir bagi menyaksikan kemeriahan acara ini.
Kesudahannya, berikut adalah senarai pemenang-pemenang bagi setiap acara:

CS:GO
Juara: Frostfire
Naib Juara: AeS.Devious
Tempat Ke-3: Leapfrog
Tempat Ke-4: VG.Anthrax

DotA 2
Juara: Blackjack
Naib Juara: Frostfire
Tempat Ke-3: Sister Hunter
Tempat Ke-4: Team 5ive

FIFA 18
Juara: EVOS x The Prime
Naib Juara: Rafael_Akinabalu
Tempat Ke-3&4: SSFC & PRDGIAKSIS_DUO

Terpinga-pinga warga Bangsar melihat kegilaan geng-geng esports CS:GO, DotA 2 dan FIFA 18 yang turun memeriahkan…
Posted by JomGaming on Ahad, 29 Julai 2018

Syabas kepada Gamers Identity Platform (GiP) & Gamesbond selaku penganjur utama, dan Bangsar Shopping Centre selaku penaja utama acara ini. Terima kasih juga diucapkan kepada LG, Orange AK Racing, Sades dan Redbull yang turut menaja acara ini. Tahun depan bikin lagi gempak!


Raih Kehebatan dengan Siri RTX 30 ZOTAC GAMING GeForce

(Press Release) HONG KONG, 2 September 2020 ZOTAC Technology Limited, pengeluar global bagi inovasi, dengan bangganya mengumumkan kemunculan GPU Siri RTX 30 ZOTAC GAMING GeForce serba baharu yang berasaskan seni bina NVIDIA Ampere. Disepadukan dengan teknologi generasi seterusnya, RT Cores dan Tensor Cores yang dipertingkat, berbilang pemproses penstriman baharu dan memori yang sangat pantas, ZOTAC GAMING GPU mencetuskan permainan yang diperhebat dengan fideliti grafik-ultra.
GPU Siri RTX 30 NVIDIA GeForce baharu, RTX generasi kedua, menampilkan RT Cores, Tensor Cores baharu dan berbilang proses penstriman, membawakan visual yang mengagumkan, kadar bingkai yang luar biasa pantas dan pemecutan AI untuk permainan dan aplikasi kreatif. Dikuasakan oleh seni bina NVIDIA Ampere, yang menyampaikan peningkatan sehingga 1.9X prestasi-setiap-watt berbanding generasi terdahulu, Siri RTX 30 memperkasa pengalaman grafik dengan mudah pada semua resolusi, walaupun sehingga 8K pada kualiti tertinggi. GeForce RTX 3090, 3080 dan 3070 menonjolkan lonjakan generasi GPU terbesar dalam sejarah NVIDIA.
GPU Terpantas Untuk Permainan

Siri RTX 30 ZOTAC GAMING GeForce memperkenalkan reka bentuk baharu dengan perkembangan termaju yang memberi gerakan dalam keadaan pegun dan kemajuan dalam penyejukan.
“Siri RTX 30 GeForce yang berasaskan kepada seni bina NVIDIA Ampere merupakan suatu kejaiban kejuruteraan,” kata Tony Wong, Ketua PEgawai Eksekutif ZOTAC. “Kami melangkah ke hadapan dengan memperkenalkan perbaikan pada tahap komponen, kekangan pada reka bentuk perkakasan luar dan kemajuan dalam penyejukan untuk menonjolkan yang terbaik daripada setiap GPU.”
“Kami benar-benar mengharapkan kehebatan kejuruteraan dan reka bentuk perkakasan yang berpandangan jauh daripada ZOTAC dalam mendorong seni bina GPU paling canggih lebih jauh lagi,” kata Matt Wuebbling, naib presiden pemasaran GeForce global di NVIDIA.
AMP Extreme – Tahap Tertinggi
Sentiasa menjadi kegemaran pemain PC dengan reka bentuknya yang menonjol dan prestasi hebat, reka bentuk AMP Extreme serba baharu memperkenalkan HoloBlack, reka bentuk unik yang merangkumkan kemasan holografik seakan-akan aurora yang memberi gerakan dalam keadaan pegun. Peralihan yang berkembang maju dari segi warna bergantung pada sudut pandangan dengan ketelusan yang hanya dapat dilihat apabila cahaya SPECTRA 2.0 RGB bercahaya di bawahnya.
Gaya rekaan untuk menyatukan bahagian depan mahupun belakang diteruskan dengan merangkumkan plat belakang lilit dengan penambahan lampu ARGB. Ciri pengepala RGB 3-pin baharu membolehkan penyambungan jalur RGB LED luar untuk disegerakkan dengan lampu kad grafik.
Meskipun plat hadapan dan plat belakang tuangan acuan logam memastikan ketahanan fizikal yang menyeluruh, AMP Extreme turut menampilkan POWERBOOST, cip tahan suhu tinggi yang mendayakan kelanjutan usia yang berterusan dan prestasi yang lebih kuat.
Penampilan Sulung Trinity dan Twin Edge
Siri RTX 30 ZOTAC GAMING GeForce menampilkan Trinity dan Twin Edge, model tiga kipas dan dwi-kipas. Kedua-dua Trinity, Twin Edge dan AMP Extreme dilengkapi dengan sistem penyejukan IceStorm 2.0 yang lebih baik.
Penyejuk berkuasa memperkenalkan kemajuan di bawah hud dan dibina khas untuk liputan lebih luas bagi memastikan GPU lebih sejuk dan beroperasi dengan lebih hebat. Kipas 11-bilah baharu meningkatkan aliran udara sehingga 10% apabila dibandingkan dengan reka bentuk generasi terdahulu kami manakala pelarasan pada reka bentuk penenggelam haba, susun atur paip haba yang lebih baik dan liputan yang lebih luas menyumbang kepada prestasi keseluruhan yang lebih baik. Ciri henti kipas FREEZE juga telah diperluaskan agar tersedia untuk lebih banyak model berbanding sebelumnya.
Manfaatkanlah ZOTAC GAMING FireStorm Utility untuk melaraskan kad grafik, mengawasi GPU, menyelaraskan kelajuan kipas dengan model berciri Kawalan Kipas Aktif (Active Fan Control), menyesuaikan lampu RGB dan banyak lagi.
Ketersediaan
Model-model Trinity melibatkan Siri RTX 30 ZOTAC GAMING GeForce boleh didapati bermula pada separuh kedua September 2020, manakala model-model AMP Extreme dan Twin Edge dijangka tersedia pada Oktober 2020.


Xbox One Backward Compatibility Untuk Xbox Asal Boleh Didapati Sekarang

Setelah sekian lama menunggu, Microsoft akhirnya telah memperkenalkan sokongan backward compatibility untuk game Xbox asal pada Xbox One. Sama seperti game Xbox 360, sesetengah tajuk sahaja yang disokong.

Sebanyak 13 buah game dari Xbox asal kini boleh dimainkan di Xbox One. Ini termasuklah game platform terbaik seperti Star Wars: Knights of the Old Republic dan Ninja Gaiden Black. Ini adalah senarai penuh game yang menyokong program ini:

Black
BloodRayne 2
Crimson Skies: High Road to Revenge
Dead To Rights
Fuzion Frenzy
Grabbed by the Ghoulies
The King of Fighters Neowave
Ninja Gaiden Black
Price of Persia: The Sands of Time
Psychonauts
Red Faction II
Sid Meier’s Pirates
Star Wars: Knights of the Old Republic

Jika korang masih menyimpan versi fizikal, korang boleh masukkan disk ke dalam sistem dan boleh terus bermain. Secara alternatif, korang boleh beli versi digital melalui Xbox Store untuk bermain.

Perlu diingatkan, apabila korang lihat peningkatan pada visual (terutamanya pada Xbox One X, di mana game akan digerakkan pada visual 4K), kebanyakkan game ini akan menggunakan aspek ratio 4:3.
Tambahan pula, multiplayer online tidak boleh didapati kerana sokongan Xbox Live untuk Xbox asal telah ditutup. Walau bagaimanapun, korang masih boleh bermain multiplayer local termasuklah game yang menawarkan hubungan sistem yang mana boleh menghubungkan bersama konsol Xbox, Xbox 360 dan Xbox One.

Malangnya, korang tidak boleh jangkakan untuk melihat game Xbox asal lain ditambah ke dalam senarai program tersebut dalam masa terdekat. Microsoft berkata tajuk-tajuk lain game Xbox asal yang seterusnya akan tiba pada musim bunga (Mac-Jun) tahun 2018.


Koleksi Game Segera PlayStation Plus Untuk Oktober 2018

Bulan Oktober 2018 dipenuhi dengan beberapa game AAA yang ramai nanti-nantikan seperti Assassin’s Creed Odyssey, Call of Duty: Black Ops 4 dan Red Dead Redemption 2.

Di sebaliknya game-game popular ini, apa agaknya yang akan ditawarkan dalam koleksi game percuma PlayStation Plus untuk rantau Asia (R3)? PlayStation Asia baru sahaja mengumumkannya dan korang boleh lihat senarai ini di bawah:

Rocketbirds 2 (PS4)
Portal Knights (PS4)
Thumper (PS4)

Game-game ini boleh korang dapatkan secara percuma bermula dari 4 Oktober hingga 7 November 2018.
Di samping itu, mereka turut mengumumkan yang satu sesi Free Multiplayer Weekend akan diadakan dari 5 hingga 7 Oktober ini. Bermakna, korang tidak perlukan langganan PS Plus untuk mengakses fungsi-fungsi online multiplayer.
Sekiranya korang belum dapatkan game-game PS Plus percuma untuk bulan September 2018, jangan lupa untuk ambilnya pada hari ini, hari terakhir (3 Oktober).


Battlefield 2042: Mode Hazard Zone Mungkin Banyak Persamaan Dengan Escape from Tarkov

Sehari dua yang lepas, sebahagian kecil komuniti Battlefield yang bertuah telah berjaya mendapat akses kepada sesi percubaan teknikal Battlefield 2042. Walaupun mereka sepatutnya tidak berkongsikan sebarang gameplay, ada juga telah meniriskannya.
Susulan daripada beberapa video gameplay yang tertiris, ada pihak yang sudah mula menggali data yang terdapat dalam fail sesi percubaan itu.
Apa yang telah mereka temui adalah beberapa butiran untuk mode ketiga dan terakhir yang masih belum dijelaskan oleh DICE, iaitu Hazard Zone.
Menurut @temporyal, yang terkenal sebagai penggali data Battlefield, penggalian data tersebut telah mendapati mode Hazard Zone ini mempunyai banyak persamaan dengan gameplay yang disajikan dalam Escape from Tarkov dan Hunt: Showdown.
Bagi yang tidak tahu, Escape from Tarkov merupakan satu game FPS yang mengutamakan unsur realistik. Para pemain harus bertarung untuk tiba ke satu titik pertemuan, menghapuskan segala ancaman daripada sama ada sebilangan pemain sebenar lain atau serangan daripada bot. Sekiranya pemain tewas, dia akan kehilangan segalanya yang dibawa.

You can leave the Hazard Zone by using an extraction zone (landing zones for helicopters which can be claimed & activated). An extraction can also fail if you miss the helicopter.💰"Hazard Zone currency" is probably the key to expand your weapon, gadget and perk collection… pic.twitter.com/N4sYvUd9IZ— temporyal (@temporyal) August 13, 2021

Hunt: Showdown juga menyajikan gameplay yang seakan sama, namun membawakan lebih banyak objektif untuk diselesaikan dalam perjalanan itu.
Hazard Zone dalam Battlefield 2042 dikhabarkan akan membawakan gameplay sama, seperti pemain dan rakan-rakan perlu mengumpulkan maklumat dari cakera data dan beberapa satelit yang terhempas dalam perjalanan. Antara lokasi penting yang ada kelak adalah rumah yang menyimpan peluru, lokasi memanggil pasukan bantuan seperti anjing robot Ranger atau kenderaan seperti ATV.

Expect to collect intel from data drives & crashed satellites in Hazard Zone.After a briefing screen and insertion via Little Bird, it's up to you to search the area. The danger of losing equipment can be countered with a "Loadout Insurance", one of numerous tactical upgrades. pic.twitter.com/3UR39Q8Ntt— temporyal (@temporyal) August 13, 2021

#Battlefield Hazard Zone maps seem to feature various points of interest like ammo stations and uplinks.Here you can call for a Ranger (Robot Dog) or HDT Storm (ATV). There are also links to a respawn sequence with states like start, pause, resume & abort. pic.twitter.com/WeoFz7omgK— temporyal (@temporyal) August 13, 2021

Selain itu, akan ada juga bos-bos bot yang dikatakan menawarkan ganjaran lumayan kepada pemain.

You might encounter AI soldiers like a patrol using a Jaguar EBRC or HDT Storm in #Battlefield Hazard Zone.According to some data, they can get reinforcements and parachute (solo or squads) into the map. AI "bosses" will probably serve as additional objectives & grant rewards. pic.twitter.com/5nLVB4nG6l— temporyal (@temporyal) August 13, 2021

Berikut pula adalah beberapa naiktaraf taktikal yang ada dalam Hazard Zone:

Here is a list of twelve Tactical Upgrades for your soldiers in #Battlefield Hazard Zone. More ammo or extra respawn? Additional storage or faster healing?Keep in mind that this is all work in progress and some things might never see the light of day.Hope you had some fun 😀 pic.twitter.com/N7WDGm1hW7— temporyal (@temporyal) August 13, 2021

Penggalian data ini turut menyatakan yang mereka tidak menemui lagi map yang eksklusif untuk memainkan Hazard Zone, sebaliknya akan menggunakan map-map sedia ada yang pernah diumumkan sebelum ini.
Hazard Zone merupakan satu daripada tiga mode utama yang ditampilkan dalam Battlefield, selain All-Out Warfare (termasuk Conquest, dll) dan Portal. DICE mengatakan yang mereka akan mendedahkan lebih lanjut mengenai mode ini menjelang pelancaran kelak.

Hazard Zone seems to be indeed a mix between Escape from Tarkov & Hunt Showdown.The 🚀 "Orbital" map in #Battlefield 2042 has built-in support for this game mode. Other known locations can't be verified without additional data. No sign of a Hazard Zone exclusive map available. pic.twitter.com/C1imZe2Hdi— temporyal (@temporyal) August 13, 2021

Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


DLC Mooncrash Bawa Pemain Kembali Bermain Prey – Game Lawan Alien Misteri!

Penulis kitorang kata Prey ni dipenuhi lipas setan!

Tiba masanya untuk kembali bermain Prey dengan DLC Mooncrash dan patch yang diumumkan untuk game tersebut.
https://www.youtube.com/watch?v=ySVBHI2OeAg
Update patch game tersebut sudah boleh didownload segera dan korang boleh mencuba 3 mode baru – Story Mode, New Game +, dan Survival Mode. DLC Mooncrash pula boleh dibeli secara solo (USD20/~RM79.74) ataupun bersama game asal (USD40/~RM159.48).


240 Digimon Dalam Digimon Story: Cyber Sleuth. WOW!

Penulis merasa nostalgik dengan raksasa-raksasa digital ini. Zaman kanak-kanak dulu, penulis tidak pernah terlepas tengok setiap episod siri anime ini pada pukul 9 pagi disiarkan di kaca televisyen tempatan.

Ah, lupakan pasal itu. Apa yang penulis yang ingin disampaikan adalah ada 240 raksasa digital ada dalam permainan video Digimon Story: Cyber Sleuth ini. Yep, anda semua dengar tu ?!!! Ada 240 Digimon yang akan korang temui di dalam permainan video Digimon Story Cyber Sleuth. Ini antara raksasa digital yang ada dalam permainan tersebut.

Untuk gambar penuh, kami mengalakkan pembaca muat turun fail gambar di link yang disediakan dibawah.
Link : Senarai semua raksasa digital di Digimon Story Cyber Sleuth.

Raksasa digital ini terdiri dari siri anime bermula dari Digimon Adventure 01, 02, Tamers, Frontier dan lain-lain sehingga kini, Tri. Dan tidak lupa juga ada raksasa digital yang ekslusif dalam Digimon Story: Cyber Sleuth ini.
Digimon Story: Cyber Sleuth akan berada di pasaran pada awal Februari ini di pelantar Playstation Vita dan Playstation 4. Adakah anda salah seorang dari kanak-kanak terpilih dalam dunia digital ini? Sama-sama kita nantikan!


Update Terbaru Titanfall 2 Bakal Hadir Dalam Tech Test Ke-2 Minggu Ini!

Nampaknya kita akan dapat mencuba versi yang Titanfall 2 yang dikemaskini dalam minggu ke-2 Tech Test. Update yang begitu pantas!

Tekad untuk memberikan yang terbaik, studio Respawn Entertainment sedang giat mengemaskini Titanfall 2 versi Tech Test dengan pelbagai data yang diterima sepanjang percubaan pada minggu pertama.
Menurut Steven DeRose selaku pereka mode multiplayer Titanfall 2, data-data dan komen daripada Tech Test minggu ke-2 juga akan terus dikaji dan dikemaskini dan bakal dimasukkan dalam versi akhir nanti.
Berikut adalah antara update yang bakal dikemaskini, dikongsi oleh laman web Titanfall.

Gerakan di udara dan wall-running akan ditambah.
Lebih mudah untuk mendapatkan kepantasan berlari apabila menyambung wall-run.
Pilot akan menerima peningkatan kecil dalam meter Titan dalam setiap beberapa saat.
Kelasakan Titan akan terus dikaji oleh Respawn buat masa ini dan memerlukan lebih masa untuk dikaji.
Kepantasan Titan dash akan ditambah.
Respawn bakal berkongsi info mengenai map-map yang baru dan juga map-map asal dari siri asal Titanfall.

Tech Test bagi Titanfall telah diumumkan oleh developer Respawn dan akan dilaksanakan pada 2 sesi pada tarikh yang berikut.

19 Ogos hingga 21 Ogos
26 Ogos hingga 28 Ogos

Jadi jangan lupa untuk Tech Test Titanfall 2 pada hujung minggu ini jika korang terlepas peluang untuk mencubanya minggu lalu.


Dengan 1.2 Juta, Soloz Catat ‘Malaysia Book of Records’ Sebagai Atlet Esports Paling Ramai Pengikut Di Facebook

Pemain Mobile Legends tersohor negara, Soloz atau nama sebenarnya Mohd Faris Zakaria, telah mencatatkan satu rekod yang cukup mengagumkan.
Malaysia Book of Records telah mengumumkan bahawa Soloz telah mengumpulkan pengikut paling ramai di Facebook untuk atlet esports — iaitu seramai 1.2 juta pengikut.
Selain merupakan pemain handalan Mobile Legends yang mewakili pasukan Bosskurr, kejayaan beliau mengumpulkan sejumlah pengikut ini turut dipengaruhi aktiviti beliau yang aktif melakukan livestream di laman Facebooknya itu. Bukan sahaja Mobile Legends, malah beliau turut bermain game-game lain semasa livestream seperti PUBG Mobile.

Tahniah kami ucapkan kepada Soloz atas kejayaan yang cukup membanggakan ini. Semoga terus menghiburkan peminat esports tanah air dengan gameplay menyeronokkan.


The Last of Us 2: Kawasan Eksplorasi Lebih Luas Untuk Diterokai, Kombat Lebih Mendalam

Seperti dijanjikan sebelum ini, Sony dan Naughty Dog telah mengeluarkan episod kedua dalam siri pendek video penerangan untuk The Last of Us Part II.
Dalam video kali ini, para pembangun memfokuskan kepada penerangan tentang ciri-ciri gameplay terbaharu yang telah ditambahbaik berbanding game pertama.
Mereka menjelaskan tentang kawasan eksplorasi luas yang lebih terbuka, Ellie kini boleh melompat dan memanjat ke tingkat lebih tinggi, pertarungan yang lebih mendalam, serta bagaimana game ini nanti akan menarik pemain untuk kembali bermain untuk kali kedua kerana akan ada babak-babak yang mungkin mereka akan terlepas dalam playthrough pertama.
Walau bagaimanapun, tiada paparan gameplay baharu, yang mana mereka hanya menjelaskannya berdasarkan gameplay yang pernah diperlihatkan sebelum ini.
Korang boleh tontonnya di bawah:

Seperti video-video sebelum ini sejak jalan cerita utamanya telah tertiris, Sony telah menutup ruangan komen dan nisbah like/dislike di Youtube untuk video ini juga. Naughty Dog sendiri akui yang game ini nanti akan memecahbelahkan para peminat.
The Last of Us Part II akan dilancarkan pada 19 Jun ini, eksklusif untuk PS4.


JomRakam! Ep. 5: Tembak Headshots dan Chill!

Salam ceria korang semua! Sini JomGaming mempamerkan video-video gaming yang menarik khas dari gamers. Kitorang selalu galakkan korang hantar je video yang ada! Jom buat spring-cleaning video dan bagi label yang paling syok dan hantar kat kitorang!

Nih ada macam-macam video nak kena susun kemas! Antaranya adalah video nak sangat panjat Warthog, video nak kejar reward drops sampai tak sedar (lolz!), video nak bom guna C4, dan video hard mode Star Wars Battlefront dari seorang YouTuber yang sangat berbakat!
Kiteorang selalu nantikan video baru tiap-tiap minggu, apa-apa pun boleh! Sila tonton 6 video terbaik yang JomRakam! dapat minggu nih:
Free Kills! Synchronous Tembak Headshots dan Chill!

Bila nak kejar weapons terbaik atau kenderaan paling canggih dalam Halo 5: Guardians, tengok dulu kalau tempat tu selamat! Mungkin situ ada Synchronous tengah senyap-senyap sorok dengan sniper! Aduhai, Spartans, it’s a trap!
Sparrow Akirien Menjadi Senjata!

Kalau nak kejar musuh, nih lah baru cara yang betul! Akirien memandu sparrow beliau dalam sesi pvp Destiny bila tersempak dengan pihak lawan. Apa lagi, die terus pecut mengambil peluang! Amboi sukanya dia! Reaksi gelak tawa si minah rempit nih memang kuat, RIP pengguna headphones!
BajunidUS Saksi Gelagat Rakan Meletup Beramai-ramai!

Di Destiny Raid hard mode, member yang terkena sumpah bom mesti lari ke tempat jauh. Kalau tak, nanti satu fireteam mati kena letupan! Sini gamer BajunidUS menyaksikan bagaimana pasukannya ditimpa ‘malang’ akibat rakannya RedBalloon_5163. Waaaah, nasib baik misi dah selesai!
Hello Dari Seberang! RiZZu1986 Campak Kejutan Maut!

Oii kat mana si mamat nih?! Bro RiZZu1986 sedang mengejar dan mencari pihak lawan terakhir dalam Rainbow 6 Siege. Tapi diorang pulak sorok main camping! Tak pe, biar bro baling hadiah C4! Fuyoh, timing nak letup tu memang terbaik dari ladang bro!
Langkasuka Menewaskan Musuh Blitz Walaupun Buta!

Dalam video rakaman tobeng94, sis Langkasuka baru mula main Rainbow 6 Siege dah pulak kena kejar oleh operator Blitz! Bila dekat sangat, operator nih boleh tumbuk dengan perisainya sampai jadi buta! Tapi setiap situasi ada jalan selesai! Bertenang, dan tumbuk balik muka die!
Star Wars Battlefront Let’s Play dari AmyXGamerz

Video terakhir bagi episode kini adalah satu susunan Let’s Play dari gamer AmyXGamerz! Dieorang adalah seorang YouTuber tempatan yang suka rekod dan edit bermacam-macam video gaming. Malah, die pun rupa comel jugak! Senyum-senyum kat face-cam ya!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


CDPR Sahkan Gambar Pertama The Witcher Baharu Itu Berbentuk ‘Lynx’, Mungkin Bukan Kepunyaan Ciri

Melalui sekeping gambar acah sahaja, ramai peminat sudah mampu untuk berspekulasi panjang tentang apakah jalan cerita yang akan dibawakan ke dalam game The Witcher seterusnya.
Apabila CD Projekt Red memperlihatkan gambar satu medallion yang disaluti dengan salji, ramai yang membincangkan sama ada itu adalah medallion Cat (kucing) atau medallion Lynx (kucing liar).
Setelah membiarkan para peminat berteka-teki selama sehari dua, CDPR secara rasminya telah mengesahkan bahawa medallion itu adalah berbentuk Lynx.
“Ok, sesetengah misteri tidak seharusnya menjadi sangat misteri,” kata pengarah komunikasi global CDPR, Robert Malinowski kepada Eurogamer. “Saya boleh sahkan yang medallion itu, tentunya, berbentuk berdasarkan seekor kucing liar (lynx).”
Malinowski kemudian sekali lagi telah mengesakan perkara itu di laman Twitternya.

So, yea, ICYMI, the medallion is shaped after a lynx.— Robert Malinowski (@rob_malinowski) March 23, 2022

Melalui butiran baharu ini, ia bukan meredakan keadaan, sebaliknya sebenarnya membuatkan para peminat lebih memerah otak. Hal ini kerana Sekolah Lynx bukanlah salah satu Sekolah rasmi (canon) dalam universe The Witcher — sama ada dalam universe game terbitan CDPR mahupun novel-novel asalnya.
Satu-satunya Sekolah Lynx yang pernah disebut adalah melalui satu cereka rekaan peminat (fan fiction) yang boleh dibaca di fandom.com — yang mana ramai sebenarnya telah ‘tertipu’, beranggappan Sekolah Lynx itu adalah canon.
Ramai berspekulasi sebelum ini bahawa sekiranya medallion yang diacah itu adalah medallion Cat, maka ada kemungkinan besar The Witcher seterusnya itu memfokuskan kepada karakter Ciri. Hal ini kerana Ciri pernah menumpaskan seorang bounty hunter yang memiliki medallion Cat, dan seterunya mengambil medallion tersebut. Malah, ketika kita menggunakan Ciri dalam The Witcher 3, kita dapat lihat logo Cat tertera di sebelah nyawa Ciri.
Oleh itu, memandangkan medallion itu bukanlah berbentuk Cat, maka kemungkinan besar Ciri bukanlah protagonis utama dalam game itu kelak.
Namun ada juga peminat yang menyatakan pendapat tidak mustahil The Witcher seterusnya tetap memfokuskan kepada Ciri kerana boleh jadi Ciri yang mengasaskan Sekolah Lynx sendiri, selepas Geralt sudah pun bersara daripada ‘karier’nya sebagai seorang Witcher.

Apa-apa pun, segala spekulasi ini masih terbuka untuk dibincangkan selagi CDPR tidak mendedahkan plotnya, atau sekurang-kurangnya berkongsikan satu lagi teaser yang baharu.


EA Mula Mengacah Pengumuman Need For Speed: Hot Pursuit Remastered

Electronic Arts (EA) nampaknya sudah mula mengacah untuk mengumumkan versi remastered Need For Speed: Hot Pursuit.
Akaun Twitter rasmi Need For Speed telah memuatnaik beberapa screenshot dari dalam game yang mana ramai peminat yakin, walaupun EA tidak menyatakan secara jelas, bahawa ia adalah dari versi remastered Need For Speed: Hot Pursuit.

👀 pic.twitter.com/Zgmj9ZOjW6— Need for Speed (@NeedforSpeed) October 2, 2020

They're really onto me. How much time did it take them to get chased by 10 cops on Heat 5? This has to be on purpose. pic.twitter.com/3SmctKgr85— Need for Speed (@NeedforSpeed) October 2, 2020

Big Joe has to be messing with me. Not sure how he found out. So much effort just to tease me, and I only wanted some pizza. pic.twitter.com/DW2lLYIAUE— Need for Speed (@NeedforSpeed) October 2, 2020

Apa yang membuatkan ramai merasakan ini merupakan siri promosi acah untuk versi remastered Need For Speed: Hot Pursuit adalah disebabkan beberapa laporan awal yang telah timbul sebelum ini. Amazon UK telah tidak sengaja meletakkan game ini di laman web itu, dan ia juga telah mendapat rating di Korea Selatan.
EA sememangnya sudah bersedia untuk mengumumkan sesuatu yang berkaitan dengan Need for Speed kerana di laman web rasminya terdapat countdown yang berakhir pada 11 Malam, 5 Oktober. Bermakna, kita kemungkinan besar bakal disajikan dengan berita tentang versi remastered Need For Speed: Hot Pursuit pada waktu tersebut.
Need For Speed: Hot Pursuit pertama kali dilancarkan pada 2010 untuk PC, PS3 dan Xbox 360.


Kesemua game PSP Uta no Prince-Sama Bakal Keluar di PS Vita!

Peminat Otome games dan Uta no Prince-sama, jom lah kita menangis kegembiraan beramai-ramai!
Brocolli, publisher untuk game Uta no Prince-Sama baru sahaja mengumumkan bahawa kesemua game PSP yang penuh dengan lelaki-lelaki yang sedap mata memandang ini bakal menemui kaki otome gamers di PS Vita!

Walaubagaimanapun, pengumuman ini hanyalah tertakluk kepada release di Jepun sahaja. Namun dengan kejayaan beberapa game otome yang telah berjaya di-localize, peminat (dan saya!) sangat-sangat berharap pihak tertentu dapat mengalihbahasa game ini juga!

Uta no Prince-sama mengisahkan tentang seorang gadis, Haruka Nanami, yang mempunyai cita-cita untuk menjadi seorang komposer dan mungkin suatu hari nanti dapat menggubah lagu untuk idol kesayangannya. Untuk itu, Haruka memasuki sekolah Saotame Academy, sebuah sekolah yang memang femes dengan silibus seni persembahannya. Jika Haruka berjaya di sekolah ini, dia dapat memasuki Shining Agency selepas dia menghabiskan persekolahannya.

Namun, bukan senang perjalanan Haruka untuk mengejar impiannya itu. Pelbagai perkara perlu Haruka tempuhi. Sebelum menghabiskan persekolahan, 2 pelajar perlu berganding bahu; seorang menjadi idol dan seorang lagi menjadi komposer. Jika berjaya, kedua-dua mereka sudah pasti dapat memasuki Shining Agency dan menjadi artis debut mereka. Dan disinilah perjalanan anda sebagai Haruka dengan pilihan 6 lelaki bakal idol kacak bermula!
Oh, dan satu lagi. Di Saotame Academy, bercinta adalah diharamkan!
Mari kita sama-sama berdoa agar Uta no Prince-Sama mendapat perhatian publisher-publisher untuk dialihbahasakan!


Bermula Julai, Semua Game Baru PS4 Wajib Boleh Dimainkan Di PS5 Apabila Dihantar Untuk Pengesahan Sony

Sony telah memberitahu para pembangun bahawa setiap game baharu PS4 yang akan dihantar untuk mendapatkan pengesahan, wajib mempunyai keupayaan untuk dimainkan di PS5.
Menurut Eurogamer, peraturan ini ditetapkan oleh Sony untuk setiap game baharu yang dihantar untuk semakan pengesahan bermula pada 13 Julai ini.
Eurogamer telah melihat dokumentasi yang dikeluarkan oleh Sony kepada para pembangun. Dokumentasi itu mendedahkan apakah yang dimaksudkan dengan sesebuah game itu mempunyai “compatibility” untuk PS5 — iaitu kod game yang dihantar itu perlu mampu dimainkan di konsol generasi akan datang itu tanpa sebarang isu, dan menyediakan fungsi yang sama di PS5 seperti mana yang ada di PS4.
Dalam kata mudah, sesebuah game tidak boleh dilabelkan sebagai mempunyai “compatibility” untuk PS5 sekiranya ada sesetengah mode di PS4 tidak terdapat di PS5. Sony menegaskan bahawa setiap patch atau kemaskini yang dibawakan ke dalam game tersebut, wajib tersedia untuk PS5 juga. Bermakna, sekali ia telah lulus “compatible” untuk PS5, maka ia wajib selamanya “compatible”.
Bagi game-game yang telahpun dihantar dan dilancarkan sebelum 13 Julai ini, Sony tidak mewajibkan game tersebut untuk lulus peraturan “compatibility” untuk PS5 ini, tetapi Sony mengatakan ianya sesuatu yang “amat digalakkan” untuk dilakukan. Bermakna, jangan terlalu berharap kepada game-game lama memiliki keupayaan untuk bermain di PS5 kerana ia tertakluk kepada pilihan pembangun masing-masing walaupun Sony tetap “amat menggalakkannya”.
Laporan Eurogamer ini turut mengesahkan bahawa sebagai sebuah game eksklusif PS4 yang besar, walaupun telah mendapat pengesahan sebelum 13 Julai, Ghost of Tsushima dan The Last of Us Part II akan boleh dimainkan di PS5 tanpa sebarang isu.

Mungkinkah kita akan mendapat butiran lanjut tentang backward compatibility untuk PS5 ini dalam livestream acara PS5 pada minggu hadapan? Sama-samalah kita nantikan.
Walaupun di sebalik situasi wabak pandemik yang melanda dunia, Sony masih lagi menyatakan yang PS5 tetap akan dilancarkan pada hujung tahun ini.


Sony Kata Mudah Untuk Naik Taraf Tahap PlayStation Plus Baharu, Tapi Masih Kurang Jelas

Walaupun perubahan langganan PlayStation Plus akan bermula kurang daripada sebulan lagi, Sony masih belum berkongsikan banyak butiran penting.
Salah satu daripadanya adalah bagaimana untuk para pemain PlayStation Plus sedia ingin menaik taraf ke tahap yang lebih tinggi, dan yang paling penting adalah bagaimana bentuk bayarannya.
Terkini, melalui satu emel yang PlayStation Asia edarkan kepada pelanggan PlayStation Plus sedia ada (kami juga menerimanya), mereka telah mengesahkan yang para pemain akan dibenarkan untuk menaik taraf pada bila-bila masa, namun masih tidak menjelaskannya dengan terperinci.
Emel itu menyebutkan (diterjemah dari Bahasa Inggeris): “Anda boleh menaik taraf ke faedah yang lebih tinggi dengan mudah pada bila-bila masa. Untuk melakukannya, anda akan perlu membayar perbezaan antara pelan sedia ada dan pelan baharu anda, dilaraskan untuk baki waktu langganan anda.”
Satu lagi perkara yang timbul adalah Sony hanya menyebutkan tentang naik taraf. Bagaimana pula sekiranya para pelanggan ingin turun ke tahap yang lebih rendah? Adakah dibenarkan?
Semua persoalan ini tidak akan terjawab sekiranya Sony masih lagi membisu. Sama-samalah kita nantikan sebarang pengumuman rasmi.
Langganan jenis baharu PlayStation Plus akan bermula untuk pasaran Asia, termasuk Malaysia, pada 23 Mei ini.
Untuk mengetahui harga dan apa yang bakal Sony tawarkan dalam setiap tiga tahap langganan baharu PlayStation Plus, korang boleh baca di sini.


5 Cara Untuk Cari Masa Main Game Sebagai Seorang Dewasa

Masa budak-budak dulu ada banyak masa nak main, tapi tak ada duit pulak nak beli game. Bila dah dewasa, duit ada tapi masa pulak tak ada. Yelah sibuk dengan macam-macam komitmen dalam kehidupan. Tapi korang mesti nak jugak kan cari masa main game, tapi tak tahu macam mana?
1. Atur jadual gaming korang
Yeah-yeah bunyinya macam membosankan. Kadang-kadang korang suka main game tak ikut waktu. Main redah je. Tapi buat jadual ni penting untuk korang bahagikan antara waktu kerja, waktu bersama keluarga dan paling penting waktu gaming.
Korang boleh tetapkan hari bila korang boleh main game lama, macam contoh hujung minggu. Dan juga hadkan berapa jam korang boleh main. Lagi bagus korang boleh utamakan game-game manakah yang boleh dihabiskan terlebih dahulu supaya lebih teratur.
2. Main game yang lebih pendek dan pelbagaikan genre
Kebanyakan AAA game sekarang memerlukan masa yang banyak untuk dihabiskan seperti game open-world sebab kadang-kadang korang tak ada masa nak main. But hey, kalau korang sukakan game tu dan tak kisah ambil masa berapa lama pun tak ada masalah.
Untuk korang yang sibuk dan tak ada masa, boleh cuba main game yang lebih pendek dan tak banyak makan masa, macam contoh game-game mobile yang ada kat pasaran sekarang.
Pelbagaikan genre juga boleh membuatkan gaming korang tak membosankan dan untuk elakkan korang terasa burnout main game genre sama. Terdapat banyak genre yang korang boleh terokai kat pasaran sekarang.
3. Belajar untuk melepaskan
Sebagai seorang yang sudah dewasa dengan macam-macam tanggungjawab dan masa yang terhad untuk main game. Korang kena belajar melepaskan sesetengah game, bak kata orang putih apa, move on. Setiap kali Steam Sales atau game sales lain, mesti nafsu korang tak tahan nak klik game baharu untuk dibeli.
Lepas tu korang ingat balik ada banyak lagi game-game yang korang dah beli belum sentuh pun. Dengan masa yang terhad dan kadang-kadang korang boleh terlupa game yang belum main tu. Lebih baik tahan diri dari membeli game baharu.
4. Rehat dan jangan paksa
Sangatlah penting untuk korang berehat setelah berjam-jam main game. Kalau korang terasa stress lepas main game yang kompetitif, lebih baik ambil masa untuk berehat. Sebab game adalah sesuatu yang boleh berikan kita keseronokan dan bukannya seksaan.
Juga kalau korang dah tak ada mood atau dah tak rasa seronok main game tu. Jangan paksa diri tu terus bermain, kerana ia boleh menyebabkan korang burnout. Cuba cari game genre lain dan jangan takut untuk tinggalkan game yang dah tak bagi korang keseronokan.
5. Gaming di luar rumah
Bagi korang yang selalu tak ada kat rumah. Steam Deck, Nintendo Switch atau telefon pintar adalah peranti mudah alih yang sesuai untuk korang bawa ke mana-mana. Jadi kalau waktu tengah lunch break, boleh la korang main game kejap.
Kebanyakan game sekarang juga ada cloud save yang menyimpan progress game korang di beberapa buah peranti. Nanti senang lah untuk korang sambung balik main kat konsol utama di rumah.
Sekarang korang dah tahu cara-caranya, mungkin korang boleh pratikkan dalam kehidupan korang. Atau korang ada cara tersendiri? Kitaorang pun nak tahu macam mana korang atur waktu gaming korang. Boleh kongsi di ruangan komen. Jangan lupa like dan share. Adios!


Pencipta Harvest Moon, Yasuhiro Wada Mengumumkan Birthdays – Game Terbaru Dari Beliau!

Cipta dan kembangkan alam ciptaan korang!

Seperti yang di-hint oleh Yasuhiro Wada tempoh hari, game baru dari studio beliau akhirnya diumumkan dan ia bertajuk Birthdays (tajuk masih lagi tentatif buat masa ini). Menurut artikel dari Famitsu, demo untuk Birthdays sedang disiapkan dan boleh dicuba kelak di Tokyo Game Show September nanti.
Birthday adalah sebuah game bergenre simulasi akan membenarkan pemain untuk mengawal alam ciptaan pemain seperti melaraskan muka bumi alam tersebut untuk menjadi kawasan tanah tinggi ataupun sebaliknya. Makhluk-makhluk akan lahir dan cuba mengadaptasikan diri masing-masing untuk terus hidup dalam dunia ciptaan pemain.
PlayStation 4 akan menjadi platform eksklusif untuk Birthdays buat masa ini dan dijadualkan terbit pada 19 Januari 2017 nanti.


Tertarik Dengan FIFA 17 The Journey? Jom Tonton Video Di Balik Tabir Ini!

EA Sports membawakan cinematic narrative buat pertama kalinya ke dalam francais FIFA. Jom tengok bagaimana mereka membikin story mode ini.

Antara tarikan utama yang ditampilkan dalam FIFA 17 adalah kehadiran story mode, yang diberi nama The Journey. Kami telah mencuba mode ini selama 10 minit dalam versi demo dan kami merasakan ia mempunyai potensi yang sangat besar. Anda bola baca pandangan kami mengenainya dalam Suka Duka Demo: FIFA 17.
Dalam video terbaru yang dikeluarkan oleh EA Sports, mereka telah berkongsi pengalaman mereka dalam membikin mode yang julung-julung kalinya diperkenalkan dalam mana-mana game bola sepak yang pernah dihasilkan. Mereka telah bercerita tentang latar belakang kisah ini, bagaimana mereka mendapat ilham, siapakah tempat mereka membuat rujukan dan macam-macam lagi.
Jom tonton:

FIFA 17 akan dilancarkan di PS4, PS3, Xbox One, Xbox 360 dan PC pada 29 September 2016.
JomBaca: Selepas 7 Tahun, Ronaldo Rampas Takhta No. 1 Messi Dalam FIFA 17


Saksikan Wajah Liam Hemsworth Deepfake Ganti Henry Cavill Dalam The Witcher

@jomgamingmy Wajah Liam Hemsworth deepfake ganti Henry Cavill dalam The Witcher! #jomgaming #thewitcher #geralt #henrycavill #liamhemsworth #shorts #reels ♬ original sound – jomgamingmy – jomgamingmy


Xbox One Mungkin Akan Menerima Kebolehan Menggunakan Mouse Dan Keyboard

Mungkinkah suatu hari nanti pemain-pemain Xbox One boleh menggunakan mouse dan keyboard di konsol kegemaran mereka?

Apabila disoal baru-baru ini, Phil Spencer selaku ketua bahagian Xbox di Microsoft telah menyatakan bahawa mereka ingin untuk menambah kebolehan untuk mengguna mouse dan keyboard di Xbox One sempena pelancaran video game Halo Wars 2 yang bercorak real-time strategy.
Jika benar kebolehan ini akan ditambah, pastinya ia akan mendapat sambutan yang memberansangkan dikalangan pengguna-pengguna Xbox One.

It won't be there at launch but this is support we'd like to add as it comes to the Xbox platform.
— Phil Spencer (@XboxP3) January 30, 2017


The Witcher Netflix: Gandingan Mantap Geralt Dan Yennefer Yang Mengejutkan

Pada 20 Disember yang lepas, Netflix buat julung kalinya telah memulakan penstriman siri televisyen adaptasi yang dinantikan ramai pada tahun ini, iaitu The Witcher.
Seperti kita tahu, The Witcher merupakan sebuah fantasi-fiksyen di zaman pertengahan, berasal dari siri novel yang dicipta dan ditulis oleh Andrzej Sapkowski. Francais ini menjadi bertambah fenomena global melalui adaptasi video game yang dibangunkan oleh CD Projekt Red, terutamanya melalui The Witcher 3: Wild Hunt yang dilancarkan pada 2015 untuk PC, PS4 dan Xbox One. Pada tahun 2019, ia dilancarkan pula ke Nintendo Switch.
Untuk pengetahuan korang yang tidak tahu, adaptasi di Netflix ini bukanlah adapatasi dari video game, tetapi diadaptasi terus dari novelnya (juga terdapat sedikit perubahan di sana sini bagi menyesuaikan dengan jalan cerita siri televisyen).

Maka, jom kita tengok, apakah yang menarik dan kurang baik tentang siri adaptasi televisyen ini.
Pemilihan Pelakon

Secara keseluruhan, pemilihan pelakon (casting) untuk siri tv ini adalah sangat tepat. terutamanya kepada watak-watak utama seperti Geralt, Yennefer, Calanthe dan Renfri. Pelakon-pelakon ini mempersembahkan lakonan mereka dengan cukup mengagumkan.
Pemilihan Henry Cavill sebagai Geralt sememangnya tidak mendapat bantahan kerana umum mengetahui keupayaan lakonan beliau, ditambah dengan hakikat bahawa beliau sendiri merupakan peminat tegar novel dan video game The Witcher. Penyampaian dialog-dialog ikonik Geralt seperti “Hmm” sememangnya secukup rasa, tidak lebih, tidak kurang.

Bercakap tentang Henry sebagai Geralt, penulis cukup kagum dengan koreografi pertempuran jarak dekat yang dipamerkan, permainan pedang, terutamanya dalam episod pertama ketika Geralt beradu tenaga dengan Renfri. Koreografi yang sangat sedap mata memandang. Syabas kepada pasukan koreografi siri ini.

Apabila pendedahan pelakon diumumkan, ramai yang skeptikal kepada Anya Chalotra sebagai Yennefer pada mulanya. Dalam siri tv ini, Anya telah memberikan satu tamparan hebat kepada mereka yang runsing terhadap keupayaannya membawakan karakter Yen ini, seolah-olah Yen melancarkan satu magik mengejutkan kepada para penonton. Persembahan Anya cukup memukau, terutamanya dalam beberapa episod pertama semasa Yen masih lagi mengalami kecacatan fizikal.
Apabila Geralt dan Yen mula mengenali dan mula melakukan misi bersama, kita disajikan dengan satu gandingan mantap yang pastinya ramai tidak mampu jangkakan sebelum ini. Pemilihan Henry dan Anya sebagai Geralt dan Yen adalah sangat tepat.

Untuk Freya Allan yang membawakan watak Ciri pula, tidak banyak yang boleh kita ulas tentang persembahan beliau dalam musim pertama ini kerana walaupun memegang tunjang utama kepada jalan cerita dalam siri tv ini, Ciri tidak mempunyai screen time yang banyak jika dibandingkan dengan Geralt dan Yen. Persembahannya okay-okay sajalah, tapi penulis percaya Freya akan memperlihatkan potensi lakonan sebenarnya dalam musim kedua yang telah pun diumumkan.
Walau bagaimanapun, ada juga beberapa pemilihan pelakon yang tidak tepat, seperti Triss dan Fringilla yang sedikit merencatkan pemandangan penulis. Walaupun kehadiran karakter-karakter ini hanyalah sampingan, tapi ia tetap terasa kurang memuaskan.
Jalan Cerita

Secara keseluruhan, jalan cerita yang ditampilkan dalam musim pertama ini tidaklah terlalu “wow”, tapi ia cukup seimbang dalam memperkenalkan dunia The Witcher kepada penonton umum.
Menceritakan ketiga-tiga watak secara berasingan terlebih dahulu dalam musim pertama adalah satu penulisan yang pada pandangan penulis adalah sesuatu yang bijak. Siri ini membawakan sebuah jalan cerita yang memperkenalkan siapakah Geralt, Yen dan Ciri sebelum perjalanan hidup mereka bertemu antara satu sama lain.
Satu musim yang menceritakan backstory kepada ketiga-tiga watak ini merupakan satu batu asas yang cukup kuat untuk masuk ke musim yang lebih berat dalam musim kedua kelak. Dan penamat musim pertama membuatkan penonton sungguh tidak sabar menantikan apakah yang bakal terjadi kepada mereka ini kerana pengembaraan sebenar mereka hanya baru bermula.
Garis Masa

Daripada pemerhatian penulis terhadap reaksi para penonton terhadap cara penyampaian jalan cerita, para penonton berbelah bahagi. Ada yang mengatakan ia agak mengelirukan, ada pula yang memuji.
Dalam beberapa episod pertama, siri tv ini membahagikan garis masa (timeline) cerita kepada tiga — iaitu jalan cerita yang fokus kepada Ciri (masakini), Yen (garis masa lain) dan Geralt (satu garis masa lain lagi). Apa yang membuatkan sesetengah penonton ini terkeliru adalah disebabkan tiada sub-tajuk di skrin yang menyatakan secara jelas bilakah tahun-tahun yang sedang berlaku di setiap babak. Transisi antara satu garis masa dengan garis masa lain berselang-seli yang ringkas membuatkan seolah-olah kesemua watak ini berada dalam satu garis masa yang sama.
Pada hemat penulis, memecahkan jalan cerita kepada tiga garis masa tanpa memberitahukan kepada para penonton secara terang-terangan merupakan satu pendekatan yang agak unik, menarik dan mencabar, sekaligus membuatkan penonton akan merasa lebih tertanya-tanya semasa menonton. Ia akan membuat penonton berfikir, dan memberikan pandangan masing-masing dalam menjelaskan apakah sebenarnya yang tersurat dan tersirat.
Pada mulanya memang penulis sendiri merasakan sedikit terkeliru. Namun, setelah beberapa watak yang sama berlainan usia muncul dalam dua garis masa berbeza, maka itu sudah mula menjadi penangkap kepada apa yang siri ini cuba sampaikan.
Hanya dalam 2 episod terakhir, barulah ketiga-tiga watak ini bertembung dalam satu garis masa. Dan pada ketika dan saat inilah jalan ceritanya menjadi semakin hangat, seterusnya ia ditamatkan dengan babak tergantung yang cukup baik.
CGI

Kesan CGI yang ditampilkan dalam siri ini merupakan antara perkara besar yang sedikit merencatkan kesempurnaannya. Boleh dilihat dengan jelas bagaimana musim pertama ini, pihak produksi tidak diberikan bajet yang mencukupi untuk membikin CGI yang berkualiti, terutamanya apabila melihat babak kehadiran raksasa-raksasa mistik dan magik-magik yang digunakan oleh para Mage.
Walau bagaimanapun, penulis yakin, dalam musim-musim mendatang, apabila bilangan penonton semakin bertambah dan mendapat suntikan bajet yang lebih memberangsangkan, pastinya kualiti CGI akan ditambah baik.
Kesimpulan

Musim pertama The Witcher di Netflix boleh disimpulkan sebagai satu musim yang sungguh baik dalam memperkenalkan apakah itu dunia The Witcher kepada para penonton umum yang mungkin tidak pernah membaca bukunya atau bermain video game.
Masih banyak yang boleh diperbaiki, tetapi ia telah meletakkan satu asas yang cukup kuat kepada pengembaraan Geralt, Yen dan Ciri dalam musim-musim mendatang.


GTA5 Online: DLC Lowriders Buat Komuniti Main Kereta Lompat!

20 Oktober lepas, Rockstar telah release DLC bagi GTA Online – Lowriders. Dalam DLC kali ini mereka memperkenalkan Benny’s Original Motor Works, tempat untuk korang custom kereta lowrider korang dengan hidrauliks, rim dan bling-bling!

Baru aje 5 hari, dan komuniti GTAV di dalam r/gaming Reddit dah pon berkongsi video-video trick stunt diorang bersama kereta lowrider mereka yang boleh melompat tinggi!
Semuanya bermula dengan gif ini. Sebuah kereta melintas bawah sebuah lowrider yang sedang mendongak naik. Impressive bukan?

http://giant.gfycat.com/BronzeWiltedHart.webm
Kemudian gif ini pula muncul! Sebuah kereta meluncur laju di bawah sebuah kereta Lowrider yang melompat tinggi! Memang awesome!
http://giant.gfycat.com/SoulfulVapidAddax.webm
Tapi yang paling gilebabeng adalah gif ini yang … ahh korang tengok aje lah!
http://zippy.gfycat.com/MisguidedImportantGrub.webm
Pandai jugak Rockstar produce DLC yang boleh buat komuniti kembali sibuk membuat aksi-aksi sebegini! Korang ada buat aksi sebegini? Share lah dengan kitorang!


Walaupun Produksi PS5 Ditingkatkan Pada 2022, Tak Mampu Penuhi Permintaan, Kata Sony

Di kala ramai peminat PlayStation mengharapkan Sony mampu melakukan sesuatu terhadap kekurangan stok PS5, Sony tidak mahu peminat terlalu berharap.
Ketua Pegawai Kewangan (CFO) Sony, Hiroki Totoki sekali lagi telah menyatakan bahawa kekurangan stok PS5 akan berterusan sehingga tahun 2022.
“Saya tak fikir permintaan akan reda tahun ini dan walaupun kami berjaya mendapatkan lebih banyak peranti dan menghasilkan lebih banyak unit PS5 tahun hadapan, bekalan kami tidak akan mampu memenuhi permintaan,” kata Totoki kepada Bloomberg, lapor Eurogamer.
“Kami telah menjual lebih daripada 100 juta unit PlayStation 4 dan mempertimbangkan perkongsian pasaran dan reputasi kami, saya tidak bayangkan yang permintaan akan menurun dengan mudah,” tambah beliau.
Kenyataan beliau ini tentunya selari dengan apa yang beliau pernah katakan sebelum ini dalam laporan kewangan terbaharu Sony.
Sejak pandemik COVID-19 melanda seluruh dunia, bekalan semikonduktor telah menurun secara mendadak disebabkan penutupan kilang-kilang di beberapa negara Asia Timur — sekaligus menyebabkan produksi barangan elektronik, termasuklah PS5, terbantut.


Naughty Dog Umumkan Board Game Rasmi Untuk The Last of Us

Naughty Dog telah mengumumkan apakah perancangan mereka untuk The Last of Us Day — perayaan tahunan untuk francais The Last of Us, dahulunya dikenali sebagai Outbreak Day — dan bermacam barangan dan kandungan baharu diumumkan.
Pengumuman yang paling menarik perhatian tentunya ialah pengumuman bahawa Naughty Dog kini sedang bekerjasama dengan CMON untuk membangunkan board game untuk The Last of Us. Tiada butiran lanjut selain hanya mengumumkan yang ia sedang dalam pembikinin.
CMON merupakan pencipta board game terkenal yang pernah membawakan Bloodborne: The Board Game dan God of War: The Card Game.
Kemudian, mereka turut memberikan PS4 Theme percuma yang berlatarbelakangkan sebuah pantai. Kepada yang sudah menghabiskan The Last of Us Part II, tahulah dia pantai manakah itu.
Selain itu, Naughty Dog turut mengumumkan vinyl baharu yang membariskan runut bunyi dari The Last of Us Part II serta figurin Ellie (juga dari sekuelnya) bersaiz 16 inci. Semua pengumuman ini boleh korang baca lebih lanjut di pautan ini.


10 Video Games Yang Bakal Menggegar Mei 2017!

Bulan Mei terus meriah dengan game-game seperti Prey, Injustice 2, Fire Emblem Echoes dan macam-macam lagi!

Jangan lupa untuk mengundi video game yang korang nanti-nantikan untuk April ini di hujung artikel!
The Caligula Effect (PS Vita) – 2 Mei

The Caligula Effect adalah sebuah JRPG yang dibangunkan khas untuk PS Vita dan dibangunkan oleh Aquria. Mengisahkan sekumpulan pelajar sekolah yang sedar bahawa mereka terperangkap dalam sebuah dunia maya dan kini mencari jalan untuk melepaskan diri daripada perangkap virtual ini.
Dreamfall Chapters: The Longest Journey (PS4, Xbox One) – 5 Mei

Dreamfall Chapters ialah game berepisod 3D action-adventure dibangunkan oleh Red Thread Games dan diterbitkan oleh Deep Silver yang berlatarbelakangkan dua dimensi berbeza iaitu dunia moden cyberpunk, Stark dan dunia penuh magik, Arcadia. Game ini merupakan game ketiga dalam siri The Longest Journey dan juga kesinambungan kepada The Longest Journey dan Dreamfall: The Longest Journey.
Prey (PC, PS4, Xbox One) – 5 Mei

Prey akan meletakkan korang sebagai Morgan Yu, bahan ujikaji dalam eksperimen untuk menambahbaik spesis manusia itu sendiri. Korang akan bangkit di atas stesen angkasa Talos 1 pada tahun 2034 – dan mula mencari segala rahsia yang ada di stesen angkasa tersebut sambil menjadi buruan spesis makluk asing bernama Typhon!

Injustice 2 (PS4, Xbox One) – 16 Mei

Injustice 2 adalah kesinambungan daripada Injustice: Gods Among Us – di mana Batman dan sekutu-sekutunya bergabung untuk membangunkan semuala dunia, sambil menentang musuh-musuh yang ingin mengembalikan pemerintahan Superman yang menggila!
The Surge (PS4, Xbox One) – 16 Mei

The Surge adalah sebuah action RPG yang dibangunkan oleh Deck13 Interactive dan dikatakan ingin membawa cabaran ala siri Souls dalam dunia yang maju serta penuh dengan robot! Berbekalkan pengalaman membangunkan siri Lords of the Fallen, studio ini berharap The Surge bakal mendapat sambutan antarabangsa.
Fire Emblem Echoes: Shadows of Valentia (3DS) – 19 Mei

Fire Emblem Echoes: Shadows of Valentia dijangka akan terus menjamu keinginan peminat-peminat genre tactical role-playing terutamanya di platform Nintendo 3DS. Keluaran terkini Fire Emblem ini dijanjikan akan mengekalkan ciri teras yang cukup dikenali dalam siri ini disamping akan memperkenalkan beberapa ciri baru yang dijangka akan memberi pengalaman yang menyegarkan.
Friday The 13th: The Game (PC, PS4, Xbox One) – 26 Mei

Friday the 13th: The Game adalah sebuah game survival horror multiplayer dimana 1 pemain akan menjadi Jason, manakala lagi 7 pemain akan menjadi camp counselor yang diburu! Objektifnya mudah, 7 pemain ini kene survive sepanjang malam daripada di bunuh oleh Jason Voorhees! Kalau kena tangkap, dapatlah merasa teknik pembunuhan seperti trailer di atas tuh nanti.
Get Even (PC, PS4, Xbox One) – 26 Mei

Sebuah game first person thriller, Get Even dibangunkan oleh sebuah studio indie The Farm 51. Terperangkap dalam sebuah kompleks usang, pemain akan mencari jalan untuk menyelamatkan diri bersama-sama gadis remaja yang diikat bersama sebuah bom!
Guilty Gear Xrd Rev.2 (PS4, PS3) – 26 Mei

Keluaran yang ke-5 untuk siri ini, Guilty Gear Xrd Rev.2 akan dibangunkan menggunakan enjin grafik Unreal oleh Arc System Works. Meninggalkan grafik lukisan tangan yang cukup dikenali dalam siri ini, studio terbabit akan berpindah kepada grafik cel shaded. Keluaran kali ini akan menyambung kisah dari Guilty Gear 2: Overture dan akan memperkenalkan 4 watak baru.
Rime (PC, PS4, Xbox One) – 26 Mei

Rime adalah sebuah game third person adventure yang telah mendapat bantuan kewangan daripada Sony (asalnya oleh Microsoft tetapi telah dibatalkan). Mengisahkan seorang budak lelaki yang ingin melarikan diri daripada pulau yang disumpah dan pemain perlu membantu beliau untuk menyelesaikan cabaran dan puzzle yang terletak di pulau tersebut.


Luis Suarez Akan Hiasi Muka Hadapan PES 2018 Untuk Rantau Eropah, Legacy Edition Juga Diumumkan

Ada peminat tegar Luis Suarez di sini? Pasti korang akan gembira dengan berita terbaru ini!
Luis Suarez telah diumumkan oleh Konami sebagai salah seorang lagi duta untuk siri PES. Melalui perjanjian ini, Luis Suarez akan menghiasi muka hadapan untuk game mereka akan datang, PES 2018 untuk pasaran rantau Eropah.

Truly honoured to be the #PES2018 cover star! Pre-order yours: https://t.co/2WEND91jXe pic.twitter.com/BJBhBWqNJh
— Luis Suarez (@LuisSuarez9) July 13, 2017
Konami secara spesifiknya menyatakan bahawa Luis Suarez akan menghiasi muka hadapan untuk pasaran rantau Eropah, dan Konami tidak menyatakan apa-apa tentang muka hadapan untuk pasaran rantau lain. Walau bagaimanapun, melalui laman pre-order di laman web rasmi PES, apabila dipilih negara Malaysia, muka hadapan yang diletakkan adalah 5 pemain FC Barcelona, iaitu Luis Suarez, Lionel Messi, Neymar, Andres Iniesta dan Sergio Roberto.
Di samping itu, Konami juga memperkenalkan Legacy Edition bagi PES 2018, yang mana dalam edisi ini, para pemain akan memperoleh disk game, bekas steelbook, USB stick dan pelbagai bonus dalam game. Legacy Edition ini juga hanya untuk pasaran rantau Eropah.

There's more. Also coming to the EU, this awesome Legendary Edition. 🙂 #PES2018
Pre-order: https://t.co/1WgOzJaynY pic.twitter.com/yR0j2RPEHC
— eFootball PES (@officialpes) July 13, 2017
Online Beta untuk PES 2018 akan bermula pada minggu hadapan.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: Saksikan Video Perubahan Penuh Nostalgia 10 Tahun Francais Ini Dari PES 2008 Hingga PES 2018


Hellblade: Senua’s Sacrifice Keluaran Ninja Theory Bakal Tiba Hanya Dalam Bentuk Digital

Ninja Theory telah mengumumkan bahawa Hellblade: Senua’s Sacrifice bakal tiba Ogos nanti.

Hellblade: Senua’s Sacrifice adalah sebuah game yang berdasarkan mitologi Celtic dan Norse dimana watak utama iaitu Senua, mengembara ke alam ghaib.
Diumumkan sebagai keluaran digital sahaja, preorder bagi Hellblade: Senua’s Sacrifice boleh dilakukan melalui Steam dan PlayStation Store pada harga USD29.99 (~RM128).
Menurut Ninja Theory, mereka telah mengambil pilihan untuk menerbitkan hanya pada bentuk digital bagi mengurangkan kos penerbitan dan pada masa yang sama mengekalkan kualiti setanding dengan game AAA yang lain.
Hellblade: Senua’s Sacrifice bakal diterbitkan pada 8 Ogos untuk PC dan PS4.


Ghost of Tsushima: Pemain Boleh Belai Kucing, Monyet, Rusa Dalam DLC Iki Island – Saksikan Trailer Baharu

Setelah mengumumkan kandungan tambahan (DLC) Iki Island dalam Ghost of Tsushima Director’s Cut awal bulan ini, Sucker Punch kini berkongsikan lebih lanjut tentang apakah yang bakal disajikan dalam DLC tersebut.
Iki Island akan membawakan kisah di mana Jin Sakai bertemu dengan satu puak Mongol di pulau tersebut. Diketuai oleh seorang pemimpin dan pawang bernama Ankhsar Khatun, juga dikenali sebagai ‘The Eagle” (Sang Helang), ancaman yang dibawanya merupakan sesuatu yang tidak pernah dialami oleh Jin dan bangsanya.
Maka, Jin berhajat untuk menghapuskan ancaman ini, dengan kembali ke pulau itu untuk menghadapi trauma yang pernah dirasainya.
Jom layan trailer yang memaparkan gambaran jalan cerita dalam Iki Island:

Selain itu, satu lagi kandungan comel yang ditambah dalam DLC ini adalah pemain akan dapat membelai lebih banyak haiwan. Kalau game asal Ghost of Tsushima hanya boleh membelai rubah, Iki Island akan mempunyai kucing, monyet dan rusa untuk dibelai.

Jin can find animal sanctuaries across Iki Island where he can play soothing melodies with his flute to tame various animals. Once they’ve been calmed, Jin can return to pet them as often as you’d like. Cats are just one example. pic.twitter.com/SZmnbi0yLK— Ghost of Tsushima 🎮 Director's Cut Out 8/20! (@SuckerPunchProd) July 21, 2021

Monkeys also inhabit multiple sanctuaries, or can be found hanging around at some local hot springs. pic.twitter.com/nwYAAwXmvJ— Ghost of Tsushima 🎮 Director's Cut Out 8/20! (@SuckerPunchProd) July 21, 2021

Di PlayStation Store, Ghost of Tsushima Director’s Cut (termasuk DLC Iki Island) dijual pada harga RM299 untuk PS5, manakala berharga RM249 untuk PS4. Bagi mereka yang sudah memiliki Ghost of Tsushima yang asal, boleh naik taraf ke versi Director’s Cut yang berharga RM89.
Ghost of Tsushima Director’s Cut bakal dilancarkan untuk PS5 dan PS4 pada 20 Ogos ini.


EA Jangkakan Jualan Game Di Konsol Akan Cenderung Kepada Digital Menjelang Hujung Tahun Ini

Jadi, korang semua lebih suka beli menyusun physical copy di rak khas untuk disk game lawa-lawa ataupun menyusun digital copy ke dalam library konsol sahaja?

Menurut Eurogamer, orang atasan EA meletakkan sasaran sebanyak 40 peratus jualan game di konsol akan menuju ke arah penuh digital download selepas bahagian kewangan EA mengikut rapat trend muat turun game penuh ini. Jika EA betul dalam tekaan mereka dalam jangka masa terdekat ini, mungkin EA akan mencapai sasaran ideal mereka iaitu sebanyak 50 peratus.

Blake Jorgensen dari EA menyatakan game seperti Battlefield 1 merupakan antara game sering dimuat turun oleh pemain. Dengan lebih daripada 19 juta pemain bermain Battlefield 1 dan ini merupakan satu peningkatan besar iaitu sebanyak 50 peratus berbanding Battlefield 4 sebelum ini., muat turun penuh Battlefield 1 pula menyumbang 33 peratus dalam jualan EA tahun lepas, lebih tinggi daripada dijangkakan iaitu sebanyak 29 peratus.
Walaupun FIFA 17 merupakan game laris dan produk yang dikenali seantero dunia, FIFA 17 hanya wujud dalam bentuk disk bagi sesetengah tempat yang tidak mempunyai talian internet yang bagus. Jadi, pemain lebih ramai suka mendapatkan disk bagi jualan FIFA 17.

Tahun ini juga EA berada di tangga no.1 bagi penerbit untuk konsol PS4 dan Xbox One. Untuk menuju ke sasaran semua digital download, EA harus memikirkan jenis game, faktor geografi serta talian internet pemain untuk mereka capai sasaran semua game digital sebanyak 40 peratus di hujung tahun 2017 ini.
Jadi, apa pendapat korang? Berikan komen anda di bawah atau di Facebook dan Twitter kami.